F. Alonso: "Zale euskaldunek proiektu berria betiko pasioarekin babestea nahiko nuke" • ZUZEU\nEuskaltel-Euskadi txirrindularitza taldeak salbatzailea aurkitu du: Fernando Alonso 1 Formulako gidari asturiarra. Desagertzeak atzera bueltarik gabekoa zirudienean, etorri da albistea. Txirrindulari amorratua da asturiarra, baita Samuel Sanchezen lagun mina ere. Alonsok iragarri eta Euskaltelek baieztatu duenez “negoziazio bizien” ostean taldearen lizentzia salerosteko akordio batera heldu dira.\nBasque Cycling Pro Team, Euskaltel taldea daraman sozietatea erosi du Alonsok, sei milioi euroren truke. Igor Gonzalez de Galdeanok segiko du taldearen manager izaten.\nEuskaltelen egungo proiektuak jarraikortasuna izango duela jakinarazi du Alonsok. “2015era arteko txirrindularien kontratuak errespetatuko ditut”, esan du bere webgunean argitaratutako oharrean. “Poliki poliki hazten” joango dela ere iragarri du “tropeleko txirrindulari onenak fitxatu arte”. Hala, “trantsizio moderatua” egingo du epe ertain eta ertainean mundu mailako erreferente bihur dadin. “Gardentasuna eta zero tolerantzia” izango dira proiektu berriaren oinarriak. “Txirrindularitzaren irudia” hobetzeko asmoz hartuko du parte Alonsok.\nFerrari-ko gidariak Euskalteli eta euskal zaleei esker ona adierazi nahi izan die. Enpresari orain arte egingdako lanagatik eta negoziazioak aurrera “borondate onarekin eta diskrezioz” eramatearren. Afizioari, ostera, zailtasunak gorabehera taldearen alboan egon izana eskertu dio. Aurrera begirako mezua ere helarazi du: “Zale euskaldunek proiektu berria betiko pasioarekin babeste nahiko nuke”.\nDatozen egunetan emango dituzte argibide gehiago, bitartean…\nEuskaltel enpresak zein paper jokatuko du aurrerantzean? Kolore laranja eta ikurrinari eutsiko diete?\nZeintzuk izango dira babesle berriak? Taldearen izena zein izango da?\nZein lotura izango du taldeak Euskal Herriarekin? Hemengo txirrindulariak lehenetsiko al dira?\nEuskaltel, fernando alonso, txirrindularitza\n6 pentsamendu “F. Alonso: “Zale euskaldunek proiektu berria betiko pasioarekin babestea nahiko nuke””-ri buruz\nJoxean 2013-09-02 15:59\nEspainiar bat etorri behar euskal txirrindularitza profesionala salbatzera…bertako aberatsek konfidantza gehiegi jarri ez eta F1 gidariak euskal afizio eta txirrindulariei arnasa eman die.\nNor izan behar da konspirazio ultra abertzalea sortzen lehena? itxaroten nago…\nTourrerako kamiseta laranjak etxean utzi eta asturiaseko banderak eraman behar al ditugu hemendik aurrera?\nEñaut 2013-09-04 06:56\nNik ere ez dut Joxanen poza ulertzen.Euskal txirrindularitza salbatu??ez nago ados.Aurten Euskaltel Euskadi taldean 19 euskal txirrindulari izan dira.Datorren urtean Alonsoren talde berri horretan 12 euskal txirrindulari izango dira.2015 edo 2016.urteetan ea zenbat euskal txirrindulari ditugun…..eta ea zenbat euskal txirrindulari amateurrek ematen duten pausoa profesional mailara talde horrekin….\nEz dut uste euskal txirrindularitzarentzako berri ona denik.\nTxirrindulari 2013-09-03 02:26\nTxirrindularitzarentzat berri pozgarria da Fernando Alonsok Euskaltelen lizentzia erosi izana eta kontratuei eutsiko diela esatea. Taldea desagertzera zihoan; orain, jarraitu egingo du.\nAurrerantzean ez da izango ez Euskal Herriko talde bat, ez euskal proiektu bat, ez txirrindularitzan herri honen ikur izateko bokazioa duen talde bat. Normala da, dirua kanpotik jarri baitute, ez hemen. Kontratuak amaitu ahala litekeena da euskal txirrindularien presentzia murriztuz joatea eta euskal harrobiari gero eta gutxiago begiratzea. Espainiako talde bat bilakatuko da, gehienbat Espainiako eta nazioarteko txirrindulariekin, baina ziur zenbait euskal txirrindulari izango dituztela, Espainiako taldeek beti izan dituzten legez. Izaera, identitatea, filosofia, herria… gauza horietaz ahaztu. Aro berri bat hasiko da, 1994 aurreko egoeraren antzekoagoa\nEtxean uso 2013-09-03 09:33\nErrespetu guztiarekin Joxean, baña nik zure poza ez dut ulertu. Txirrindularik dioenarekin guztiz bat nator. Kontratua duten 14 euskal txirrindulari horientzat berri pozgarria da, baña hortik aurrera ez nuke esango berri aipagarria denik euskal txirrinduaritzarentzako. Garbi esan dute urte batzuren buruan nazioarteko txirrindulariak ekarriko dituztela, izena aldatuko diotela eta egoitza Asturiasa daramatela. 14 euskal txirrindulari salbatu dituela dudarik gabe, euskal txirrindularitza profesionala salbatu duenik nekez esan daiteke…\nJoxean 2013-09-04 14:35\nAgian arrazoi duzue euskal txirrindularitza salbatu ez duela esaten duzuenean, baina gaur eguneko euskalteleko txirrindulariei oxigeno galanta eman diela ezin da ukatu.\nPenagarria da Euskal Herrian dagoen txirrindularitzararko afizioarekin dirua kanpotik etorri beharra. Non daude hemengo aberats eta enpresa potoloak ( kutxa, bbva, iberdola, lagun aro, etab. ).?\nNiri ondo iruditzen zait taldearen internalizazioa. Zergatik ezingo dugu ba kanpotarrak fitxatu? akaso beste kiroletan ez al dute fitxatzen?\nTxirrindulari 2013-09-10 16:19\nBaina Joxean, ez da taldearen internazionalizazioa izan. Hori, izatekotan, iazko denboraldi amaieran gertatu zen, atzerriko txirrindulariak fitxatu zituztenean, baina egitura hemengoa izanda, eta taldearen pisua hemengo txirrindulariek eramanda. Nik pertsonalki ez dut gaizki ikusten atzerriko txirrindulariak fitxatzea; Rabobankek (orain Belkin) eta Oricak hori egiten dute, baina hala ere irmo eusten diote Holandako eta Australiako izaerei, taldeen egiturak euren aberrikoak dituzte eta hango harrobietatik elikatzen dira, eta guztiok herrialde horiekin identifikatzen ditugu. Juanma Garate eta Albasini fitxatzen dituzte, baina holandarrak eta australiarrak dira taldearen muina. Baina Euskaltelekin gertatu dena ez da hori. Espainiar batek erosi du, eta taldea Espainiakoa bihurtuko du. Hori ez da Euskal Herriko talde bat internazionalizatzea. ‘Euskal’-etik ez du ezer izango talde horrek, ez harrobia eta ez muina. Txirrindulari batzuk, eta gero eta gutxiago. Hala gertatu da eta kitto. Ez naiz ari esaten Alonsok gaizki egin duela. Berak desagertzera zihoan talde bat erosi du, baina beste proiektu bat dauka buruan. Kontua da nork eraman duen taldea egoera horretara


Nafarroako Justizia Auzitegi Nagusiak Nafarroako Hondakin Plana baliogabetu du | Sustrai Erakuntza Fundazioa\n4 Ots 2013 - Audio eta bideo, Hondakinak eta errausketa, Prentsa oharrak\nNJEGak “prozedura akatsengatik eta, batez ere, 10/1998 Hondakin Legearen 4. sailaren 5. artikulua urratzeagatik, Sakanako Mankomunitateak ezarritako administrazioarekiko auzia funtsean onartzen du, NHKPa efekturik gabe utziz”. Alde batetik formazko irregulartasun bat onartzen da, martxoaren 22ko Ingurumen Babeserako Esku Hartze 4/2005 Foru Legeak eskatzen duenak ez bezala, Ingurumen Eraginen Estudioaren eta Ingurumen Eraginen Deklarazioaren artean lau hilabete baino gehiago igaro zirela.\nBaina oinarrizko kontua errauskailu edo hondakinak ezabatzeko plantan bertan datza. Auzitegi Nagusiak Hondakinen 10/1998 legean oinarritzen du epaia eta horri buruz estatu zein europar jurisprudentzian. Horietan zehazten da, erkidegoaren hondakin planetan hondakinak ezabatzeko toki eta azpiegitura egokien zehaztapenak jaso behar direla. Eta gaineratzen da azpiegitura horien kokapena ezin dela ekimen pribatuen esku utzi. Hori da hain zuzen ere, gaur egun Olaztiko Cementos Portlanden errausketa proiektuarekin gertatzen ari dena.\nBaldintza hori betetzea funtsezkoa da herritarren osasuna eta ingurumena babesteko eta horretarako ezinbestekoa da organo eskudunak, hots, Administrazio Publikoek, azpiegitura horiek non kokatuko diren jakitea eta erabakitzea, azken horiek zer nolako eragina izango duten aztertzeko eta kontrolatzeko. Nafarroako Hondakinen Kudeaketa Planak ez du puntu hori aintzat hartu eta horrexegatik Nafarroako Justizia Auzitegi Nagusiak baliogabetu du NHKDI. Ez da nahikoa errauskailurako toki potentzialen mapa bat aurkeztea ezta ingurumena eta osasun publikoa babesteko asmo onen aitorpenak aurkeztea ere. Plan berria egin eta errauskailuaren kokapena zehaztu beharko litzateke eta hori Nafar Gobernuari dagokio.\nSakanako Mankomunitatearekin batera, helegite honen demandatzailea den irabazi asmorik gabeko Sustrai Erakuntza erakundeak, bere ekimenen sustapenean laguntzen duzuten nafar guztien eskuzabaltasun eta elkartasuna eskertu nahi dizue. Esker mila zuei guztiei. Zuen laguntzari esker Sustraik lanean jarraituko du lurraldeak jasaten dituen mehatxuen aurrean eta ingurumenaren defentsan.\nEbazpena bera atxikitzen dugu (PDF artxiboa, 255 Kb), eta baita ere ebazpenaren laburpen bat, erraz ulertzeko (PDF artxiboa, 111 Kb).\n← Hondakinen errausketa Cementosen eta Nafarroako Hondakin Plana Orkoien – Ezkabarteko goi tentsioko linea proiektuari buruzko hitzaldia, Arren →


Familiako negozioak, belaunaldiz belaunaldi - Gipuzkoako Hitza\n2018, urriak 05 Albisteak, Ekonomia, gipuzkoa, Gizartea 266\nSaltoki txikiek ematen diote bizia herri bati. Gauza jakina da hori. Baina merkataritza gune handiek eta Internet bidezko erosketek asko zaildu dute merkatari txikien egunerokoa. Gauza jakina hori ere. Ondorioz, azken urteetan asko dira ateak itxi behar izan dituzten negozio txikiak: batzuk, jada errentagarriak ez zirelako; eta besteak, negozioarekin jarraitzeko prest zegoen inor topatu ez dutelako. Dena dela, badira bestelako adibideak ere: belaunaldiz belaunaldi bizirik iraun duten negozioak; haietako asko, familiakoak. Azpeitiko Estanko Txikia eta Valverde drogeria dira adibide horietako bi.\nEider Igarzak eta haren senarrak, Marcos Rodriguezek, duela urtebete hartu zuten Azpeitiko Erdikaleko Estanko Txikiaren ardura. Familia bereko hirugarren belaunaldia da eurena. Igarzaren amonak zabaldu zuen tabako denda, duela 55 urte; 1963an, hain zuzen. Haren ostean, Igarzaren gurasoek hartu zuten negozioa, eta, orain, Igarzak berak eta haren senarrak. “Orain dela urte batzuk gaixotu egin zen nire aita eta hilabete berean lanik gabe geratu zen nire senarra. Seinale moduko bat izan zen. Senarrak eta biok lanak banatu genituen: ni alaben eta aitaren zaintzaz arduratzea erabaki genuen eta senarrak nire amari dendan laguntzea”. Duela urtebete, erretiroa hartu zuen Igarzaren amak, eta, harrezkero, bikotea arduratzen da tabako dendaz. “Gehienbat, nire senarraren esku geratu da estankoko martxa, niri baino gehiago gustatzen zaiolako, eta nik beste zeregin batzuk ere baditudalako”. Etxeko zereginez eta alaben zaintzaz arduratzeaz gain, josi egiten du Igarzak: panpinak eta telazko arbel eramangarriak josten ditu, besteak beste, eta tabako dendan saldu. “Jendea harritu egiten da estankora sartu eta panpinak ikusten dituenean, baina hantxe daude. Aspalditik nuen negozioari buelta bat emateko gogoa eta horretan ari gara pixkanaka”.\nIgarzak dio sekula ez zaiela burutik pasatu familiako negozioa bertan behera uzterik. “Nazkatuko bagina, hor legoke beste norbaiti alokairuan uzteko aukera, baina oraingoz, behintzat, ez dugu horretarako asmorik. Onartu beharra daukat nik nolabaiteko mania diodala estankoari, niretzat gurasoekin egotea oztopatu didan zera hori izan delako estankoa, baina senarrari gustatu egiten zaio hango lana”. Beraz, errentagarria den bitartean, eutsi egingo diote negozioari. “Gerora gure alabek hor izango dute harekin segitzeko aukera. Gustuko badute eta ondo badatorkie, hor izango dute”.\nUrko Valverdek, ostera, ez zukeen berehalakoan pentsatuko izebaren drogeriaren ardura izaten bukatuko zuenik. Ikus-entzunezko komunikazio ikasketak egin zituen Valverdek eta urteak eman zituen ikasitako horretan lanean, Azpeitia eta Bilbo artean, joan-etorrian. “Baina gauza asko batu zitzaizkidan: orduko lana gustukoa nuen, baina nekatzen ere hasia nintzen, eta familian izandako gertaera batzuk tarteko, ordura arte izebarena zen denda hartzeko aukera suertatu zitzaidan”. Urkoren izeba Juanitak duela 60 urte baino gehiago zabaldu zuen denda. “Lokala familiakoa zen aurretik ere, nire aitonak harategia izan baitzuen hemen bertan. Harategia itxi eta gutxira zabaldu zuten drogeria, izeba Juanita zerbaitetan lanean has zedin. Denetik saltzen zuten, bezeroek eskatutako guztia”.\nJuanitak urte askoan lan egin zuen han, istripu bat izan zuen arte. “Orduan hasi nintzen ni hemen lanean, duela hamar bat urte edo. Ikusi genuen izeba, sendatuta ere, ez zela gai izango dendara itzultzeko, eta berekin hitz egin eta dendaren ardura nik hartzea erabaki genuen”. Halaxe, langabezia sari guztia batera kobratu, autonomo egin, eta denda hartu zuen Valverdek. Gaur egun, baina, ordukoaren antz gutxi du Goiko Kaleko drogeriak. “Oso zaharra zen lokala, garai batekoa, eta guztiz berritu genuen duela hiru bat urte. Betiko bezero batzuek pena ere hartu zuten itxuraldaketarekin, baina denontzat askoz erosoagoa da orain”.\nIgarzak eta Valverdek aitortu dute bai tabako dendak eta bai drogeriak “balio sentimental handia” dutela eurentzat, baina hori ez dela nahikoa arrazoi negozioari eusteko. “Sakrifizio handiko lana da, eta, errentagarria ez bada, ez du zentzurik jarraitzeak. Horregatik, erraztasunak eskatuko nituzke, bai merkatarientzat, bai bezeroentzat, denda txikietan erosteak duen balioaz kontzientzia hartzeko kanpainak egitea ez delako nahikoa negozio bat aurrera ateratzeko”, dio Valverdek.\nEskualdeko merkatariei bideratuta, erretiroa eta eskualdaketa gaia lantzeko jardunaldi informatiboak antolatu ditu Urola Erdiko Merkataritza Mahaiak. Bi saiotan egituratuko dute jardunaldi zikloa: irailaren 27an egin zuten lehen saioa eta merkatarien erretiroa izan zuten hizpide; urri amaieran egingo dute bigarren saioa, eta negozioen balorazioaz nahiz horien eskualdatzean aintzat hartu beharreko xehetasunez ariko dira saio horretan.


‘Haurrak parkean’ programak euskarazko aire zabaleko guneez gozatzera gonbidatzen gaitu – Irunero\nIrungo Udalak azaroan abiarazi zuen Haurrak Parkean izeneko proiektua. Horren bidez, euskaraz jolasteko baliabideak eskaini nahi dizkie familiei. Proiektuaren helburu nagusia parkeetan eta kalean euskararen erabilera areagotzea da; azken finean, jolasaren bidez hizkuntzaren erabilera ludikoa bultzatu nahi da. Miren Echeveste Euskara Ordezkariak jakitera eman duenez, “Ekimen honen helburua da euskararen erabilera sustatzea, eta horretarako, aisialdian eta eremu arautuetatik kanpo euskaraz jolastera gonbidatu nahi ditugu Irungo familiak”.\nParkeetan egingo diren jokoak, nagusiki, jolas tradizionalak izango dira, eta ez dute aparteko materialik beharko. Horrela, otsailaren 7tik martxoaren 11ra (astelehen, asteazken eta ostiraletan), Urtxintxako dinamizatzaileen laguntzarekin, Irungo hainbat parke eta plazatan jolasak egingo dira, higiene- eta segurtasun-neurriak hartuz.\nZabu ZIBU: 17: 00-18: 00 3-5 urteko haurrak dituzten familientzat Zabu Zibu familiei eskaintzen zaien jolas dinamizazio bat da. Garrantzitsua da helduek haurrekin parte hartzea. Jolasak adin taldera eta egoerara egokituko dira; Urtxintxak 200 joko baino gehiagoko bilduma izango du eta, beraz, aukera paregabea izango da.\nTXIRRINTXON: 18: 00-19: 00 6-9 urteko haurrentzat.\nTxirrintxon 6-10 urtekoentzat. Adin tarte honetan proposatuko diren jolasak talde jolasak izango dira, talde giroa bultzatzeko asmoz. Jolasak denentzat izango dira, desberdintasunik gabe; pertsona guztien gustuko jolasak egon daitezen\nAdin-tarte horretan proposatuko zaizkien jokoak taldeko jolasak izango dira, talde-giroa sustatzeko helburuarekin. Jolasak denentzat izango dira, desberdintasunik egin gabe; pertsona guztien gustuko jolasak egon daitezen.\nEgutegia eta guneak\n7, 14, 21 – OTSAILA Lapurdi kalea (Ventas)\n9, 16, 23 – OTSAILA plaza Alberto Anguera plaza\n18, 25 – OTSAILA eta 4, 11 – MARTXOA Nagore Laffage parkea (Palmera Montero) eta Plaza San Juan plaza\n2, 7 y 9 – MARTXOA Parque Partxis parkea (Olaketa kalea) eta Santiago kalea\nPosted in LABURREANTagged Alberto Anguera plaza, euskara, Haurrak parkean, irun, irunero, Jolasak, Nagore Laffage parkea, Parkeak, Partxis parkea, San Juan plaza, Santiago kalea, Txirrintxon, Zabu


Ingalaterraren historia argazkitan [III] • ZUZEU\nIngalaterraren historia argazkitan [III] >\nNorthumbriako ikatz mehatzaria eta etxekoandrea, 1937\nEamonn McCabe, argazkilaria\nBill Brandt kazetari alemaniarra aitzindaria izan zen fotokazetaritza eta artea uztartzen. Bere irudiak depresio ekonomikoaren garaiko testigantza onenetakoak dira. Egoera latz hartan bizi zen jendeari makina bat argazki atera zizkien, komunitate industrialetan, egunerokotasunean, argazki honetan agertzen den bezala: gizona, ikatz mehategietako langilea, etxekoandreak egindakoa bazkaltzen. Brandt Erresuma Batuan lan egindako argazkilari garrantzitsuenetako bat da, eta 1938an Picture Post aldizkaria sortu zuen, orri bakoitzean irrudiak zeuzkan astekaria, eta garaiko bitainiarren erregistro bisual handienetakoa sortu zuen.\nSadiq Khan, Londoneko alkatea\nDuela 80 urte, 1936ko urrian, milaka emakume eta gizon elkartu ziren Londonen faxismoari aurre egiteko, eta gertaera horri Cable Kaleko Bataila gisa ezagutzen dugu. Mosleyren faxistak garaituak izan ziren, jendearen eta komunitateen batasunari esker. Koalizio handi bat sortu zen: East Enderseko juduak, portuetako langile irlandarrak, sindikalistak, laboristak, eta elkartasunez batu ziren norbanako asko. Garrantzi historikoa dauka egun hartan gertatu zenak, faxismoa garaitua izan daitekeela erakutsi zigutelako, eta inspirazio iturri izaten jarraitu behar luke.\nJeanette Winterson, autorea.\nArgazki hau 2015ean egindakoa den arren Financial Timesen jarri zuten Brexitaren inguruko erreferendumaren hurrengo egunean. Hor dago David Cameron, bere buruan konfidantza daukan jokalaria, erruletan Erresuma Batua apostatuz, pilota beltzerako itzuliko zela pentsatuz. Baina murrizketa ekonomikoek gorrira bultzatu zuten Erresuma Batua. Alarma gorria. Aurpegi gorriak. Michael Gove, Boris Johnson eta Nigel Farage bezalako jendea pozik, beren interes pertsonalengatik. Cameron eta Osbornek ez zuten inoiz pentsatu gertatu ahalko zenik; mutiko elegante harroputzak, beren politikek lurraldean sortu duten miseriarekin kontaktu zuzenik eduki gabeak. Ez zegoen planik galdeketaren ondorengo egoerarako. Cameron etxera joan zen. Baina berak ez du bere etorkizuna jokoan jarri; inork ez zion esan jende xumeari joko horretan galdu besterik ezin zutela egin.\nbritainia, historia, ikatza, ingalaterra, Ingalaterraren historia argazkitan [III], mehatzaritza


Windows Phone DEP | desagertzen da Androidea\nRafa Rodríguez Ballesteros | | Berri, Android bertsioak\nEra iragarritakoa baino gehiago "heriotza". Eta Windows mugikorreko sistemak iraupen luzea izan zuen arrakastarik eza ia hasieratik. Android eta iOS alternatiba izateko jaio zenak ez zuen inoiz bere helburua modu nabarmenean lortu.\nBlackBerry sistema desagertu ondoren, Windows Phone merkatuan sartu zen aukera interesgarri gisa. Bere sistema informatikoaren babesarekin, laster "tarta" zati esanguratsua zuen helburu. Baina Android-en finkapena Windows Phone-k hasieratik egiteko gutxi izan zuen.\n1 Windows Phone, beste Android biktima sistema eragilea\n2 Windows Telefonoak ezin izan du gainerakoekin jarraitu\nWindows Phone, beste Android biktima sistema eragilea\nBeraz, ofiziala da orain. Windows Phone-ren azken bertsioa, 8.1 inolako laguntzarik gabe dago. Ez dago eguneratzerik, ez segurtasunik, ez ezer. Eta duela urte batzuk Nokiak, sistema eragile honen aldeko apustuak, hazkunde esponentziala eman zion arren. Ez zuen inoiz hirugarren postua gaindituko.\nArazo nagusia, lehendik finkatutako beste batzuen aurka plataforma berri gisa lehiatzea. Gailuak alde batera utzita, Androidek Windows Telefonoak eskaini dezakeena baino gehiago ekarri dio erabiltzaileari. Erabiltzaile batzuk jakin-minagatik saiatu ziren arren, laster nabaritu zituzten zenbait absentzia garrantzitsu.\nEz zen deigarria izan aplikazio mugatuagoa duen sistema eragile batera joatea. Are gehiago, Androidek bere garaian eskaintzen zituen pertsonalizazio aukeretara ohituta daude. Edozein marka geruzaren azpian ere. Modu askotan ematen zuen atzera pauso bat ematea modu askotan.\nWindows Telefonoak ezin izan du gainerakoekin jarraitu\nOrain arte Windows 10 Mobile-k ez du Windows Phone-k egin zuena baino askoz ere gehiago laguntzea lortu. Microsoftek sistema mugikorren munduan jarraitzeko egiten duen ahalegina ez kentzeko. Badirudi sistema berri honek, edo dagoenaren bertsio berri batek, oraindik nahi baino askoz gehiago uzten duela. Eta horren froga esanguratsuena erabiltzaileek etengabe egiten dituzten kexak dira.\nOso zaila da gehien erabiltzen diren aplikazioen abiaduran eguneratzen ez den sistema eragilea mantentzea. Beraz, ikusi genuen nola Windows Telefonoa duten telefonoen erabiltzaileek hilabete batzuk itxaron behar izan zituzten Instagram gailu gehienetara iritsi zenean. Eta hori gertatu da aplikazio garrantzitsu batzuekin.\nSistema eragile honen aldeko apustua egin duten ausart edo kuriosoetako bat bazina eta oraindik erabiltzen baduzu, ez zaitez kezkatu. Lasai, oraingoz zure Windows Telefonoak normal funtzionatzen jarraituko du. Baina, zoritxarrez, denbora kontua da zaharkituta geratu aurretik.\nAndroidsisetik, eroritako zuhaitzarekin egurra egin nahi izatetik urrun, Alternatibak eskaintzeko konpromisoa hartzen duten marken erabakia eskertzen dugu. Honetaz gain aukera ugari aberastu, oso garrantzitsua da. Jadanik eroso finkatuta daudenak hobetzen jarrai dezaten egiten du, merkatu kuota ez galtzeko. Eta hori beti da erabiltzailearen onerako. Zorionez, laster saiatzeko gai den beste sistema eragile berri bat ikusiko dugu.\nArtikuluaren bide osoa: Androidea » Tutoretzak » Android bertsioak » Windows Phone DEP desagertzen da\nAntonio Barrios Savaraín esan zuen\nEgun ona. Izenburua ez da guztiz egia. Oso alarmista. Windows Mobile edo Windows 10 mugikorretarako edo Windows Universalentzako laguntza oraindik badago. Agurrak.\nErantzuna Antonio Barrios Savaraín-i\nKaixo Antonio. Izenburuak Windows Telefonoa aipatzen du, eta ez Windows Mobile. Windows Phone (8.1) da laguntza jasotzeari utzi diona.\nAngel GH esan zuen\nKaixo Antonio Barrios Savaraín oraindik badago laguntza, baina zoritxarrez 2025 arte ez du laguntza izango Windows 10 ordenagailu eramangarrian bezala, baina Windows Mobile Aran belaunaldi berriak ez du laguntza galtzen. Hori da nire erantzuna. ondo pasa berandu\nErantzun Angel GHri\nTicwatch Android Wear 2.0 erloju berriekin itzultzen da


Paddle Surf Erraldoia | Koasta Ondarroa\nPaddle Surf Erraldoia\nUretan, dibertigarria, famimilia guztiarentzat? Bai, KOASTA-n ezaugarri guzti hauek betetzen dituen jarduera dugu. Paddle surf erreldoia edo Big SUP-a. Taldean probatzeko aproposa, bakoitzak pala bat hartuta eta taula gainean zutik, denak batera egin beharko duzue arraun. Hau bai erronka latza!\nIrakasleak oreka mantentzeko oinarrizko trikimailuak erakutsiko dizkizue. Bere lana izango da partehartzaile guztiak koordinatzea taldeak aurrea egin dezan; guztiak taula gainean zutik egonda, ez da izango lan erraza. Baina emandako azalpenak jarraitzen badituzue, lortuko duzue.\nTaldeko kide guztiek egin beharko duzue arraun Ondarroako uretan egiteko duzuen ibilbidea burutzeko. Konturatu orduko pasatuko zaizue denbora, barre algara artean, tokiko paisaiaz gozatzen duzuen bitartean.\nOharrak: Ezinbestekoa da igeri egiten jakitea. Jarduera burutzeko 6 laguneko gutxieneko taldea osatu behar da. Parte hartzeko gutxieneko 8 urtekoa izango da. Gazteagoak parte hartzeko baldintzak kontsultatu.\nZer dago barne: Irakasle-gida titulatua. Materiala: Big SUP/SUP/KAYAK, pala eta txalekoa, Asegurua: RC eta istripuetakoa. Objektu pertsonalak gordetzeko aukera. BEZ-a.\n· Donostiatik: 54. irteera: Itziar-Deba\n· Gasteiztik: 14. irteera: Elgoibar\n· Bilbotik: 84. irteera: Matiena eta 88. irteera: Iurreta\n· Behin Ondarroara iritsita, Arrigorri hondartzan aurkituko gaituzue.\n· Lurraldebus BD04: Mallabia - Deba - Ondarroa\nEguzkitako krema, toalla, uretako arropa egokia (bainujantzia, kamiseta, neoprenoa…) eta aldatzeko arropa.


The "abiadura forma" dira, plaka erakutsi forma auto bat, aplika duzu zure pinturak eta horiek erabili laginak erakusketa. Bai beltza bezain zuri.\nThe "abiadura forma" plastikozko plakak forma ibilgailu bat egin dezakezu zure kolore lagin test panelak eta busti edo probak egin zure pigmentuak.\nAurkeztutako paketeak 10 unitateak.\n2 tamainak eskuragarri:


referentziak: Hamarcada batzu lehenago possible zatequen, orain antza ez\nHamarcada batzu lehenago possible zatequen, orain antza ez\nBa dira 45 edo 50 urthe naizela Herria astecarico abonatu ezen ikusi dudala lehenxeagoco Herria eta ere oraingoa. Hori preambuloa dathor zeren plaia principalean dut iracurtzen hau titular handia (nº 3541, 23 apirila 2020), ganic M. O. (Herriaco idazleburu Menane Oxandabaratz)\nMundu guzia geldiarazi eta inarrosi duen izurritea\nOrain hamarcada batzuc guibel retrojoanic hori titularra izan ahal zen aisequi\nIzurritea zeinac duen geldiarazi eta inarrosi mundu guzia\nHori titular hypothetico eta "preteritoa" ez da egun possible zeren anhitz lerratu da ipharreco traditionea ki hegoaldeco moldeac (nic deitzen ditudanac bascoespainolac), abandonaturic expressivitate zalua joanqui ki imitatione semimimeticoa (izanic ere batzutan inconscientea).\nPosted by Erramun Gerrikagoitia at 22:08\nErramun, posible bazen, ez da hain zaila izango adibide realen bat ekartzea, ezta?\n11:28 PM, May 11, 2020\nGilen escatzen duzu adibide realen bat. Nic ez daucat holacoric eta gainera xuxen ez daquit nolaco adibidea nahi duzun, zeri zaren concretuqui referitzen.\nNic nahi izan nuena commentario hartan zen aguertzea ze an titular hori ikusten nuen evolutione bat guertatu edo guetatzen ari dena\nlehen ipharraldean redactatzen edo izquiriatzen zen moldea\norain egunon jada dagoen modu berria hor ipharraldean.\nIzanic oraingo moldea verba eguinic generalqui gutiago ona edo gutiago communicativoa ze lehenxeagocoa.\nBaina jaquinic ere, Gilen, zu zara yago zehatza eta concretua ze ni beharbada zeuc aurquitu ahal duzu edo gutienic ahaleguindu ahal zara topatzen adibide real hori edo horiec zihurtatzeco ba dela holacoric edo jaquiteco ez duzula deus aurquitu holacoric.\nHori da ahal dudana erantzun zuri Gilen. Segui zure lanean ze bethi du onic eta valiatzecoric, yago ze zeozer.\n11:53 AM, May 12, 2020\nSalvuespena zatio da lar luzea complementua\nNi despistatu nau titularrac\nBehar da redactatu yago logicoqui\nLexicoa interpretatzeco perspectiva harrigarria\nNorc ahal du ukatu inukagarria?\nBai ala beharba ez?\nSimple eta problema bacoa hobetu\nDa eta litzaque inadmisiblea\nNic personalqui nahiago, ¿eta qualitativoqui ere e...\nNola hobetu hau?\nEvidentequi litzaque errazago eta esquertzecoa\nHamarcada batzu lehenago possible zatequen, orain ...\nZein euscaldunec hartu lei ontzat?\nZein da communicativoago?\nEffectivoago bat ze bestea\nEz al da hobea informativoqui?


Nafarroako Adingabeen Zuzendariordetzara jo dute Xilema eta Nuevo Futuroko langileek | LAB SINDIKATUA\nZerbitzu Publikoak Zerbitzu Soziokomunitarioa Nafarroako Adingabeen Zuzendariordetzara jo dute Xilema eta Nuevo Futuroko langileek\nNafarroako Adingabeen Zuzendariordetzara jo dute Xilema eta Nuevo Futuroko langileek\nLaster adingabeen esku-hartze sozialeko zenbait programa esleituko ditu Nafarroako Gobernuak, eta horretan lan egiten duten Xilema eta Nuevo Futuro enpresetako langileek sinadurak bildu eta aurkeztu dituzte haien egoera salatzeko.\nXilema Fundazioaren eta Asociacion Navarra Nuevo Futuroren enpresa batzordeen oharra:\nNafarroako Gobernuko adintxikikoen basbespenerako plegu berriaren atarian gaudenean, irmoki esan dezakegu gaur egungo pleguek ez dituztela dauden beharrak asetzen. Are gehiago, Xilema fundazioak kudeatzen duen pleguaren aurrekontua eta esleipena merkatuaren prezio azpitik egina izan zen. Eta 4 urte luzez luzatu da egoera.\nGaur egungo pleguek langileen lan baldintzak hobetzea ezindu dute, negoziazio kolektiborako duten eskubidea ukatu dute.\nEgoera honek langileok gure lanpostuetan egiturazko prekarietatea pairatzea ekarri du. Eredu batzuk jartzearren:\n•\tProfesional batzuk daude kategoria ezberdinekin baina funtzio oso antzekoekin, hezitzaile laguntzaile eta hezitzaileen kasuan esate baterako, euren arteko ezberdintasu handiena soldatakoa da, ez betebeharrena.\n•\tPleguen arabera artatu beharko ziren erabiltzailen populazioa eta egunerokoan artatzen denaren arteko desoreka dago, kasuen larritasunari dagokionez. Horrenbestez ikusten dugu nola pleguek aitortzen dituzten baliabideak eta benetazko beharrek eskatzen dituztena ezberdinak diren. Zentzu honetan, langileek pairatzen dituzten lan kargek ez dira batere egokiak.\nHorren guztiaren ondorioz, bi entitateetan egin diren arrisku psikosozialen ebaluazioek emaitza kezkagarriak ondorioztatu dituzte. Antsietate eta estres neurri altuak daude, eta honek langileen errotazioa handian eragin zuzena dauka, langileen sarreta eta irteera areagotuz, esku-hartzea erabat baldintzatuz.\nProblematika honen jakitun ginelarik, plegu berriaren aurreko hilabeteetan administrazioarekin harremanetan egon gara. Bilera hauetan, lan baldintza duinetan kalitatezko esku-hartzea burutu ahal izateko, egunerokotasunean lanean dauden langileei eskatutako informazioa hau administrazioari helarazi genion.\nIzan ditugun elkarrizketen ondorioz, lan baldintza batzuen hobetzea ez ezik, sutsuki okertzeko aukera zegoela ikusita, geldirik ez geratzea erabaki genuen eta sinadura bilketa bat abiatu genuen bi entitateetan.\nHorrela 160 langileen aldetik jasotako sinadurekin Adingabeen Zuzendariordetzari ozen eta garbi esan nahi diogu ez dugula onartuko gure lanpostuen lan baldintzen okertzea, pleguen aurreikuspen edo behar ezagatik. Hala nola, ez dugu onartuko ere, plegu horiek aurrerantzean gure lan baldintzen hobetzea ekiditea.


Jose Etxenagusia - Wikipedia, entziklopedia askea.\nJose Etxenagusia Errazkin (Hondarribia, 1844ko otsailaren 1a - Erroma, 1912ko urtarrilaren 31), Etxena izenaz ezaguna, euskal herritar margolari akademizista izan zen.\nHondarribia, 1844ko otsailaren 1a\nErroma, 1912ko urtarrilaren 31 (67 urte)\nGoian: Sansón y Dalila, behean Jura de los Fueros guipuzcoanos por Alfonso VIII de Castilla, el año 1200, Jose Etxenagusiaren lanak.\nVenecia (dama con abanico en el balcón), Jose Etxenagusiarena.\nSari ugari irabazi zuen, bai Euskal Herrian, bai Euskal Herritik kanpo. Haren obra Bilbon, Donostian eta Edinburgon dago, batez ere.\nHamalau urte zituela, Bergarako Errege Mintegian hasi zen ikasten; margotzen hasia zen ordurako, eta oliozko lehen koadroak orduan egin zituen.\nHemezortzi urte zituela, Burgosa joan zen, baina, giroa gustukoa ez zuela-eta, Bilbora aldatu zen; Bilbon Tuterako Burdinbide Konpainian hasi zen lanean. Lan hori egiteaz batera, marrazki eta margolaritzako eskoletara ere joaten zen; aldi berean, bilbotar pintoreekin harremanetan jarri zen.\nUrte haietan ordea lehertu zen Bigarren Karlistaldia (1872-1876), eta, denbora batez, Bilboko hiriaren defentsan parte hartu behar izan zuen Etxenagusiak; 1873an, Baionara joan zen, pintura ikasten jarraitu nahi baitzuen. Garai hartan, marrizkigintzaren arazoak landu zituen batez ere; horrekin batera, paisaia batzuk ere egiten zituen.\n1875ean, Donostian, izeba bat hil zitzaion gerran zaurituta; iloba utzi zuen oinordeko, eta, era horretan, Etxenagusiak bere betiko ametsa bete ahal izan zuen: Italiara joatea. 1876an, Erroman hartu zuen egoitza. Han ere, ikasten jarraitu zuen, hainbat eskolatan; leku askotako margolariak ezagutzeko aukera izan zuen, gainera. Gehien interesatu zitzaiona kolonia ingelesa, prerrafaelistena, izan zen; haien buru zen Dante Gabriel Rossettiren adiskide mina izatera heldu zen. Garai hartan, kanpotarrek ezin zutela izena ikasi-eta, Echena deitura berria jarri zioten, eta hala izenpetu zituen berak ere handik aurrera bere lanak. Laster hasi ziren Echenaren koadroak ondo saltzen Erromako merkatuan.\nMadrilgo denda batean erakusketa bat egin zuen (1881), eta lan guztiak saldu zituen. Euskal Herrian egonaldi laburrak eginik, Hondarribian umetan kopiatzen zituen lan erlijiosoak gogoratu zitzaizkion, eta orduan hasi zen beretzen Alemaniako nazaretarren ideiak. Hala, 1882an, Hondarribiko Santa Maria elizan horma-pintura bat egiten hasi zen, Pasioaren eszena bat ageri duena.\nErromara itzulita, Jesusen pasioaren eta heriotzaren gaiak behin eta berriz lantzen hasi zen, beti ere Jesukristoren irudia nola adierazi asmatu nahian; Erromako auzo judura joan ohi zen, aurpegien ereduak hartzeko. Horren fruitu gisa, Municheko Errege Akademian Llegada al Calvario koadroa erakutsi zuen 1883an; Madrilgo Erakusketa Nazionalera joan behar zuen koadroak, baina, hori baino lehen, Erroman jarri zuen erakusgai, eta harrera ezin hobea izan zuen nazioarteko prentsan.\nMadrilgo erakusketan, 2. klaseko domina besterik lortu ez zuen arren, oso kritika onak izan zituen.\nGorabehera askoren ondoren, koadroa Parisa joan zen, eta han Goupil galeristak erosi zuen; hark Ingalaterrara eta Eskoziara eraman zuen, eta arrakasta izugarria izan zuen.\nAldi berean, Bilbon ziharduen Echenak lanean, Bizkaiko Diputazioaren eskaeraz probintzia-jauregi berriko sabaiak apaintzeko marrazkiak egiten. Batez ere gai erlijiosoko lanak egiten zituen, ordea: Sansón y Dalila (1887), La mujer adúltera (1888), hoberenetako bat. 1890ean, Erroman, beste lan handi bat egin zuen, Gipuzkoako foru-jauregiko beirateetarako, Gaztelako Alfontso VIII.a gipuzkoar foruak zin egiten agertzen duena; marrazkiak Municheko Mayer Etxe ospetsura bidali ziren, eta lana 1900ean bukatu zen.\n1892an, Donostiako Lore Jokoetan, bi akuarela aurkeztu zituen Echenak, Irrintzi eta Leokide y Oninza. Lehenak batez ere –gizon bat irrintzi egiten– arrakasta handia izan zuen, eta, Erromara itzulita, beste bertsio bat egin zuen, olioz. Margolari-lanaz gainera, irakasle ere jardun zuen urteotan, Erromako Chigi Akademian: ikasle izan zituen, besteren artean, Alejandrino Irureta, Ignacio Zuloaga eta Alberto Arrue.\nLana utzi gabe, izen handia zuela Europan, 1911n hil zen; bizirik zegoela, nazioarteko kotizazio handiena lortu zuen euskal artista izan zen Echena.\nPrerrafaelista ingelesengandik baino gertuago egon zen Echena nazaretar alemanen lan moralizatzaile eta sinbolikoetatik; baina ingelesek hain maite zituzten koloreen distira eta argitasuna ere, beirate gotikoen antzekoa, asko interesatu zitzaion. Bestalde, xehetasunen ardurak errealismo fotografikora hurbildu zuen. Honela esan ohi zuen: “Artea bidea besterik ez da, inoiz ez helmuga”.\nCristo en el Gólgota\nJuramento de los Fueros\nRetrato de Labayru\nSanson eta Dalila\n↑ Auñamendi Eusko Entziklopedia. Jose Echenagusia Errazquin. .\nWikimedia Commonsen badira fitxategi gehiago, gai hau dutenak: Jose Etxenagusia\nMultimedia: José Etxenagusia


ATZO AURKEZTU ZUTEN APIRILAREN 22AN JOKATUKO DEN LASTERKETA\nEuskal Herriko txapelak jokuan, aurtengo Aloñako Igoeran\nAloñako Igoeraren hamalaugarren ekitaldia abiatzeko oraindik bi aste luze gelditzen badira ere, antolatzaileek prest dute guztia. Atzo arratsaldean aurkeztu zuten lasterketa Turismo Bulegoan, eta bertan jakitera eman zutenez, Euskal Herriko txapelak jokuan izango da aurten gurean.\nKonkretuki, bakarka zein taldekako txapelak egongo dira jokoan apirilaren 22an jokatuko den XIV. Aloñako Igoeran. Azken orduko arazorik ez bada, goi mailako lasterkarien bilgune izango da Oñati. Euskal Herriko mendi lasterkari garrantzitsu asko, irteera lerroan izango baitira. Eta azken urteetan bezala, dorsal guztiak agortuta -2 ordutan bete zen inskripzioa-, 342 lasterkari abiatuko dira Foruen Enparantzan kokaturiko irteera lerrotik. %89a gizonezkoak izango dira eta %11 emakumezkoak. Txantxikuarren parte-hartzeari dagokionean, iazko 80ko multzotik, 73ra jaitsi da aurten izen-ematea.\nFaboritoen zerrenda egitea zaila bada ere, azken bi edizioak irabazi dituen Imanol Goñi iruñearra izango da gertutik jarraitu beharreko izen propioetako bat. Baina Aloñako Igoera lautan irabazi duen Walter Becerra ere, aurrean ibiliko da. Antolakuntzak baieztatu duenez gainera, Euskal Selekzioko kide den Hassan Ait Chaou ere lehen aldiz etorriko da Oñatira.\nEmakumezkoetan, azken orduko aldaketarik ez bada behintzat, azken bi irabazleak, Maite Maiora eta Oihana Kortazar, arazo ezberdinak tarteko, ez dira irteera puntuan izango. Dena den, Euskadiko kross txapelduna (Magida Maayou) izango da aurtengo berritasunetako bat. Marokiarrarekin batera, Aitziber Ibarbia, Nerea Amilibia edo Oihana Azkorbebeitia izango dira, txapel nagusien bila abiatuko atletak.\nOñatiarrei dagokienez, gizonezkoetan, Axier Alonso izan da gure ordezkaririk onena azken urteetan -bi aldiz 4. eta bat 5.-, eta sasoi onean iritsiko da. Xabi Lete eta Iñaki Arriaran ere denboraldi hasiera bikaina egiten ari dira eta seguraski, aurrean ibiliko dira. Emakumezkoetan, Saioa Arkonada eta Maite Zabaleta izan daitezke gure bi erreferentzia nagusiak.\nKadeteak eta Aloña Txiki\nIbilbideari dagokionean ez da nobedaderik izango. Zirkuitua azken urteetakoa izango baita. 22,6 kilometro eta 1.868 metroko desnibel metatuarekin. Maila nagusiko probarekin batera, kadete mailako korrikalariek Belarren izango dute irteera.\nBestalde, lasterketa nagusia Aloñako maldetan dabilen bitartean, plazan haurrentzako V. Aloña Txiki lasterketak egingo dira, adinka, Lazarraga lorategian barrena. Gainera, aurten, Aloñako Igoerako kirol-jertseak atera dituzte; bada, Arrikrutzen daude salgai 25 eurotan. Apirilaren 14an kiroldegian jarriko dituzte salgai eta egunean bertan plazan ere salduko dituzte.\nEgitaraua borobiltzeko, Aloñako Igoeraren babesle nagusietako bat den Arrikrutzeko kobak antolatuta, espeleotxiki irteera egingo da bezperan (apirilak 21 / 15:30). Aukera bikaina Aloñako lasterketara familian datozen korrikalariek egun pasa ederra egiteko.\nAntolatzaileak, federazio eta udaleko ordezkariekin atzoko aurkezpenean. Argazkia: Goiena


Foru Aldundiak kontratazio publikoari buruzko jardunaldi bat antolatu du Bizkaiko udalerrientzat - Gardentasuna - Bizkaia Gardena\nForu Aldundiak kontratazio publikoari buruzko jardunaldi bat antolatu du Bizkaiko udalerrientzat\n2017(e)ko azaroaren 20(a) 12:20\nIbone Bengoetxea diputatua arduratu da ekitaldia irekitzeaz, eta José María Gimeno Feliú adituak parte hartu du; oraintsu onetsi den Sektore Publikoko Kontratuen Legeak dakarren testuinguru berria aztertzea izan da helburua.\nKontratazio publikoari buruzko jardunaldia\nGaur goizean, BiscayTIK fundazioak jardunaldi tekniko bat antolatu du urrian onetsi den Sektore Publikoko Kontratuen Legearen ondorio praktikoak eta berritasunak aztertzeko eta BiscayTIK-ek lizitazio elektronikoaren arloan lurraldeko toki-erakundeentzat garatutako soluzio teknologikoa aurkezteko.\nIbone Bengoetxea Herri Administraziorako eta Erakunde Harremanetarako diputatua arduratu da ekitaldia irekitzeaz, non kontratazio-prozesua telematikoki kudeatzeko BizkaiTIK fundazioak garatutako tresna ezagutarazi den. Bengoetxeak azpimarratu duenez, bai Bizkaiko Foru Aldundiak bai lurraldeko udalek aurrea hartu dute lege berria indarrean sartu baino lehen . Tresna hori doakoa, segurua eta egiaztatua da, udalen arteko teknologia-bretxarik ez egoteko lagungarria izango dena. Tresna berri horren bidez, kontratazio-prozesuak hasieratik amaierara egin ahal izango dira internet bidez, beste edozein izapide bezala, dagoeneko Bizkaiko Foru Aldundian egiten den moduan.\nJardunaldiaren bigarren zatian, arlo honetan estatu mailako erreferentea den José María Gimeno Feliú adituak parte hartu du, eta azaldu du zer berritasun ekarri dituen Sektore Publikoko Kontratuen Legeak eta nolako eragina duen toki-erakundeetan. Lege horren bidez, Europako Parlamentuaren eta Kontseiluaren 2014/23/EB eta 2014/24/EB Direktibak ekartzen dira estatuko ordenamendu juridikora. Lege berrian, zenbair alderdi sartzen dira: adjudikazioaren prozedura sinplifikatuak eta buletinetako publizitatearen desagerpena.


“Patriarkatua denok gara” generoa izan genuen eztabaidagai – Egizu elkartea\n“Patriarkatua denok gara” generoa izan genuen eztabaidagai\nAmelia Barquín izan dugu “Generoa eta hezkuntza” hitzaldiarekin Hazibideak egitasmoaren barruan. Zabala ikastetxean 40 bat guraso eta hezitzaile elkartu ginen. Hona hemen egun horretan jasotako hainbat ideia eta diapositiba, beherago HIRUKA aldizkarian egindako elkarrizketa. Eskerrik asko, Ameliari eta hau antolatzen lagundu diguzuen guztioi (gurasoak, ikastetxeetako lagunak…)!\n“Generoa eta hezkuntza” hitzaldiaren panoramika\nAraua, bazterketak, zapalkuntzak\nHezkuntza: ekintza poltikoa, komunitatea zaintzea.\nFeminismoa: askatasuna norbere burua eraikitzeko.\nPatriarkatua: koherzitiboagoak eta horren agerian rolak banatzen ez dutenak daude, emakumeen funtzioak beti maila beheragokoa du.\nSedukzioaren patriarkatua: mezuen bidez (gurearen kasua), ez gara konturatzen nolakoa den “gure ura”. Bortizkeria fisikoa argi ikusten dugu, bortizkeria sinbolikoa hor dagoen arren ez da ikusten. Denok gara patriarkatua.\nQueer: binarismoa gainditu beharko genuke.\nBeste aukera batzuk posible dira\nHitzaldian egindako argazkiak: https://www.flickr.com/photos/egizu/albums/72157665050284475\n«Genero-identitatea askatasunez erabakitzen utzi behar zaie umeei» HIRUKA // KEPA UGARTE MARTIARENA\nrozio2016-03-02T17:29:37+01:002016-03-02|egizu, gurasolaguna, gurasolagunak, hazibideak, hitzaldiak, sendi, sendi proiektua|0 Comments


Jose Markiegi, Apaiza\nAinbeste gizon argi ta biozdun galtzen ari gara guda zital au militar españarrak piztu zigunetik, nun, ez baidakigu oraindik galeraren aundia neurtzen; ez bai dezakegu gure naigabe ta oñzeen erdian joan zaizkigun adizkide guzien izenak aipatu bederik.\nSure biotzmiñaren sakona ezin esan alakoa bait da.\nErrenkada luze ta samin ortan ohorezko tokitatik bat Jose Markiegi apaiz jauna zanaren oroimenari zor diogu.\nDeba'n jaioa izan zen Markiegi sendikoa: eta amaren aldetik Zeztua'ko Lilitarren jatorrikoa.\nTxikidandik apaizetako deia entzunik urte batzuen buruan eliz gizon onbidetzu ta zuzen egiñik ikusten degu.\nJakituriz oparo jantzia bezenbat egipenetan emankor eta zabala.\nApal eta isila Kristo'ren bentako jarraitzalle zalarik, beartsu ta erri txearri atxikia zan; eta lagun urko guzientzat goi maitasunez betea.\nSinistu al liteke ordea onelako gizon on-puska bat, errelijioa aotan aetzn duten pizti amorratu batzuek erail bear zutenik? Ba egi garrantza: Gure Markiegi, Arin erretore ta Guridi apaiz jaunekin, militar antzerrak Arrasate'en sartu ziralarik Donostia'ko presondegira baituta eraman izan zan; eta andik ateratu, Urriaren azkenaldean, irurok pusilatu zituzten.\nIñoiz eriotz lotzagarri ta itxura gabekorik egin bada iru apaiz jaun errigabe oiek il araztea izan da.\nRekete ta palanje otsokumeak ez dute sekulan garbituko oben lazgarri ori; ta Arrasate'ko apaizen odol donea buru gañera erori bear zaie.\nMarkiegi Comillas'ko apaiztegi aundian ikasia zan.\nSartedantik argi ta leiatsua ikaskizun guziak errezki amaitu zituan, Doctor malletara eldurik.\nApaiz egin eta bereala Arabako errixka batean zituen urte batzuek.\nEmendik Arrasate, Gipuzkoa'ko erri aundira eramana izan zan.\nLangille erri otsaundiko ortan Jaungoikozko arloari gogotik ekin zion.\nSozialismo ta antzeko erakutsiak bide egiten ari ziralarik.\nMarkiegi ta Arrasate'ko beste apaiz lagunek, Arin erretor jauna agurgarria buru zutela, langilleak Elizako magalean ezitzen saiati ziran, beti beargiñen alde jokatuz eta kristau langilleen alkartasunai laguntasuna emanez.\n1934 garren urteko matxinada sortu zanean an gelditu ziran gure apaizak pakezko agindua betetzen; ta Markiegi izan zan, tiro artean.\nOreja diputado, il zorian zauritua arkitzen zanari, Elizakoak ematera joan zana.\nGorriek ere itzal aundia zioten ta bera ontaz baliatzen zan jende txearen gogoak irabastearren.\nKristau gizarte eralguntzak Arrasateko eliz-barrutian beñene baña indartsuago arkitzen ziran.\nEtorkizun oparotsuena nabaitzen garaiena, militarren asaldaketa bertu zitzaigun.\nEz Markiegi ta ez bere apaiz lagunek ez ziran beñere politikan sartu.\nEliza ta elizabilkunak zituen lan leku bakar.\nGuzien apaiz zirala baibazekien eta guzientzat biotz zabalik zuekaten.\nGure Markiegi'k oporraldietan euzkal baratzatxoa maitekiro lantzen zuan.\nDibujo ta margo larrean ere antzelari bikaña genduen.\nAzken ogei urte auetan amaika euskal lan utzi dizkigu,Jaungoiko-zale Argia Yakintza ta beste aldizkingi ta egunkarrietan erraz ditu argitaratuak.\nEta geientsuenak izen gabe ala izen ordez estaliak; Alako azala bait genuen!\nGazteai zien maitasun bereziak eraginda San Luis'en bizitza deritzan liburu eder eta gozo bat argitara zuan.\nLaizter argitaratzeko asmoz Kempis'en euzkeralpena ere esku artean zeukan.\nOntaz gañera euzkeraz itzuli ta azalduak ditu: Eriotz bide, ta Txerren zubiko gertaria (Sheon'en La Parade du Pont du diable) eta bezte zenbait gauza.\nEuzkel gaiz aolkari ta onuemalle gain-gañeko zan.\nEuskel idazletan gutxi izango dira arengana onu eske joan ez diranak.\nArrasate'ko apaiz etxe aundi ta babesean goi aldeko aguteran zuan paper eta liburu maitez egiñiko kabi biguña.\nJaungoikoa'k eraman digu bear geiena gendunean.\nAren borondatea makurtu gaitean pentsatuz, Markiegi'tar Jose gazterik joan bazaigu erakusbide aztu eziña utzi digula; nola bizi ta zer ikasi. Arzagun eredutzat.\nGuraso'ta anai zitunak batik bat Florenzio ta Felix apaiz jaunari gure atsekabe agurra.\nLerro auek maite asarrez egiñak, bañan urri ta miiñak, ez dira Markiegi'tar Jose Deba'ko seme leñargiari Euskalerria-k ordañez zon dion zati txitar bat besterik.\nArren oroitza gure artean itsasia geldi dadin balio badute ontzak emango det nere nekea.


Kaldereroen Festak, Donostiara Kaldereroen etorrera eta Ihauteriaren hasiera adierazten du. Otsailaren lehenengo larunbatean edo eta Kandelariaren (otsailak 2) ondorengo larunbatean ospatzen da. Aurten ere, Hungariako Kaldereroen Konpartsa Tradizionala, Parte Zaharreko kaleetan zehar aterako da. Hitzordua, otsailaren 1ean, larunbata, gaueko 21:45ean izango da.\nLekua: Parte Zaharra\nDonostiako Kaldereroen Egitaraua 2020 - Donostia\n19 tribuk osatzen dute Hungariako Kaldereroen konpartsa tradizionala(400 partaide inguru). Konpartsaren pertsonaia azpimarragarrienak diraErregina, Damak, Zuzendaria eta laguntzaileak, hartza, hartz-kumea etabere hezitzailea. Aurtengo Erregina eta Damak hirukote ingeles bat da.Duela 5 urte inguru, Kaldereroen jaia ospatzen zenean, Manchesterrekoingeles bat gure hirian zegoen, eta ospakizun horrek atentzioa emanzion. Konpartsaren arduradunekin jarri zen harremanetan eta haiekfestan parte hartzera gonbidatu zuten; harrezkero, urtero hiriraitzultzen da eta ez du bakarrik egiten. Lehenengo urtean, Kaldereroenkonpartsan 2 pertsonak hartu zuten parte, gero lau lagunek eta aurtenKonpartsaren barruan kaldereroak izateko eta jaiaz gozatzeko 9 pertsonaetorriko direla espero da. Eta, gainera, horietako hiru Erregina etaDamasen paperak beteko dira.\n2020ko edizioko protagonistak:\nErregina: John Newton\nDamak: Paul Hooper eta Martin Brown\nZuzendaria: Ibon Otaegi\nZuzendari laguntzaileak: Laire Tapia, ArantzaSein eta Amaia Garin\nHartza: Félix Martínez\nHezitzailea: Alex Naia\nParte hartuko duten tribuak:\nXIX. mendearen lehenengo erdian ospatzen ziren Inauterietan aurrekari batzuk izan arren, Hungariar Kaldereroen Konpartsak, aurrenekoak, 1884ko otsailaren 2an desfilatu zuen Donostiatik, larunbat goiz batean, Kandelariaren jaiegun katolikoa ospatzen zenean. "Unión Artesana" eta "La Fraternal" herri elkarteek antolatu zuten ekitaldi hura, garai hartan urtarrilaren 20an hasten ziren inauteri ospakizun ugarien barruan. Konpartsa Raimundo Sarrieguiren musikak eta Adolfo Combaren letrak lagunduta irten zen lehen aldiz. Geroago, 1886an, Victoriano Iraolaren "Begi urdin bat" euskarazko abestia gehitu zuten errepertorioan.\nJai honek, sortu zenetik eta 1958ra arte, gorabehera handiak izan zituen; izan ere, oso aldi arrakastatsuak izan bazituen ere, beste zenbaitetan desagertzeko zorian egon zen. Bestalde, jai hau antolatzen zuten herri elkarteak aldatzen joan ziren ("Euskaldun Fedea" 1900ean, "Sporti-Clay", "Amistad Donostiarra" eta "Port Arthur" 1905ean, "Euskal Billera" 1909an eta abar). 1912an, gainbehera nabarmena izan zuen jaiak Pio X.a Aita Santuak lanegun deklaratu zuelako ordura arte jaiegun izandako Kandelaria eguna. Erreferentzia batzuk badaude Kaldereroak 1923an irten zirela ziurtatzen dutenak. Jai hau, ordea, 1924an berreskuratu ahal izan zen "Gaztelupe" elkarteari esker, gauez ospatzea izanik elkarte honek gehitutako berrikuntza, Kandelaria jaia laneguna izatea eragozpen bat zelako batik bat. Gainera, hurrengo urtean hartzaren eta animali hezitzailearen pertsonaiak gehitu zituzten, eta baliteke erreginarena ere. Baina, ahaleginak ahalegin, behea jo zuen berriro jai honek.\nHurrena ezagutu zuen goraldia 1942an izan zen, aldi hartan "Gaztelubide"-ri esker, eta elkarte honek antolatu zuen ospakizuna 1968ra arte. Aurreneko hamabost urteetan gorabehera batzuk egon ziren, eguraldi txarra, diru arazoak eta beste arazo batzuk izan zituztelako, baina 1959 et 1968 urte bitartean urtero ospatu izan zen. Azken hamarkada hartan jaiak nabarmen egin zuen gora, urtero ospatu ahal izateaz gainera erreginaren irudia mantendu zutelako eta Antiguon (1968) konpartsa berri bat agertu zelako. Dena den, ospakizunaren eguna aldatzea izan zen berrikuntza adierazgarriena: 1962az geroztik Kandelariaren egun tradizional baina batere praktikoa ez zenaren ordez, otsailaren lehenengo larunbata aukeratu zuten. Zoritxarrez, ordea, onerako izan zen eboluzio horretan etenaldi bat sortu zen 1969 eta 1971 urte bitartean arazo politikoak zirela eta jai hau ospatzeari utzi zitzaiolako.\nKaldereroen azkeneko susperraldia (betirako espero duguna) 1972an gertatu zen, herri elkarte eta hiritar talde batekin lankidetzan eta Kultur eta Turismo Ekintzetxeak babestuta. Harrezkero jai honek ez du etenaldi gehiago izan. Gainera, 80ko urteetatik aurrera konpartsa gehiago sortzen joan dira, auzokoak (adibidez, Grosen 1985ean) baita haurrenak ere (Euskal Billera, 1984an) ospakizun hau denboran eta espazioan zabalduz. Azkenik, 2005ean, banaketa bat gertatu zen emakumeak abeslari gisa sartu izanaren inguruan piztutako polemikagatik.


Plana familian: Maroño, lasaitasunaren ispilu – Guraso.eus\nAiaraldeko urtegiak naturaz inguratutako ibilbideak eskaintzen ditu: Gorobel mendilerroaren paisaiak eta pinudiz, hariztiz eta zuhaixkaz osatutako basoak, arrantzaleek haien zaletasunaz gozatzen duten bitartean.\nEz du axola urteko zein sasoi aukeratzen den Maroñoko urtegira joateko, urtaro guztiek dutelako xarma inguru horretan. Kolore ezberdinez tindatzen da paisaia eta argazki panoramiko dotorea lor daiteke. Leku lasaia da, eta ez da ohikoa jendez beteta ikustea. Herriko bizimodua islatzen duten baserriek Arabako iparraldeko naturarekin bat egiten dute urmael bazterretan.\nGasteiztik 46 kilometrora dago urtegia; Arespalditza eta Artziniega Amurriorekin lotzen duen errepidea da sarbideetako bat. Ondoren, Maroño eta Izoria norabidea markatzen duen bidegurutzea hartuta, lau kilometrora dago sarrera.\nUrtegiari bira ematea erabakitzen dutenek ehun kilometro karratuko ordokiarekin topo egingo dute aurrez aurre; Gorobel mendilerroa urtegiko uretan islatzen den harresi baten antzera altxatzen dena.\nLendoño Goikotik Maroñora\nTologorri tontorrarren oinean dagoen Lendoño Goikoa izango da bigarren ibilbidearen abiapuntua. Bidean, erortzear dagoen Garai baserria topatzeaz gain, oihanpean ardi latxez osatutako artaldeak daude haranean, txakurrek ingurunea otsoengandik babesten duten bitartean.\nVenta Fria izeneko baserritik hasiko da txango hori, mandazainen atseden eta ostatu gune izan zena. Eremu garaia denez, oilagorraren bizilekua da; moko luzea duen txoria da hori, pagadiz osatutako baso hezeetako orbeletan elikatzen dena.\nBidea Belandia alderantz joango da jarraian, maldan behera; gero, erkametz eta pinu gorriz betetako basoak zeharkatuko ditu. Orduan, Belandiatik Agiñigalderantz abiatuko da larreetatik. Agiñigan bidea errepide bihurtuko da eta Maroñoko urtegiaren hegalean amaituko da. Bi ordu eta erdiko ibilaldi ederra bigarren hau.\nAlbistearen eta argazkiaren iturria alea.eus.\n← Zuriñe Burgoa: “Lanketa estrategikoa da eskolako jolastokietan hezkidetza integratzea”\nJolas parkea: Iruñako autobus geltoki zaharra →


EuskoTreneko grebak gutxieneko zerbitzuak beteko ditu\nEuskoTrenek bermatu egingo ditu asteazkenerako, apirilaren 20rako, ezarri diren funtsezko zerbitzuak.\nEuskoTrenek, Eusko Jaurlaritzako Enplegu eta Gizarte Gaietako Sailak datorren asteazkenerako, apirilaren 20rako, 08:00etatik 09:00etara eta 17:00etatik 18:00etara, enpresako Batzorde Egonkorrak deitu duen greba dela eta ezarri diren tren, autobus, tranbia eta funikular funtsezko zerbitzuak bermatu eta eskainiko ditu. Egunaren gainerako orduetan astegunetako ohiko zerbitzua eskainiko da.\nEusko Jaurlaritzak aipatutako greba orduetarako ezarri dituen gutxieneko zerbitzuak honako hauek dira: 08:00etatik 09:00etara, ohiko zerbitzuaren % 30ekoari dagokion tren, funikular eta autobus zerbitzu kopurua eskainiko da. 17:00etatik 18:00etara, zerbitzu horien ehunekoa ohiko zerbitzuaren % 20koa izango da.\nBi kasuetan, ehunekoa, astegunetan burutzen den ohiko zerbitzuari dagokio, eta arreta berezia eskainiko zaie lantegietan sartzeko eta irteteko ordutegiei. Garraio alternatiborik dagoen ala ez ere hartuko da kontuan.\nEuskoTreneko bezeroek, apirilaren 20ko 08:00etatik 09:00etara eta 17:00etatik 18:00etara deitu den greba dela eta ezarri diren gutxieneko zerbitzuak kontsulta ditzakete geltokietan, geralekuetan, tranbiaren geralekuetan eta autobusen barrualdean. Horrez gain, informazioa jaso ahal izango dute, baita ere, 902 543 210 telefono zenbakian.\nInformazio gehiago:Eitb: EuskoTreneko grebak gutxieneko zerbitzuak beteko ditu


Enpresei eta gazteei bideratutako saioak\nAgenda Enpresei eta gazteei bideratutako saioak\nHAZILAN PROIEKTUA. Gazte kualifikatuak enpresan\nDebagoieneko Mankomunitateko Garapen Agentziak 4.edizioa martxan jarriko du urriaren 4an. Proiektuan partehartu dezakete, Debagoieneko 20-44 urte bitarteko gazte langabeek, goi-mailako heziketa zikloa edo unibertsitate ikasketak bukatuta dituztenek, eta gainera ikasketa horiekin lotuta esperientzia esanguratsurik ez dutenek.\n2016an martxan jarri zenetik 3 edizio burutu dira eta guztira 43 gaztek partehartu dute; 26 emakumezko eta 17 gizonezko. Praktikak amaituta 10etik 7k lanean jarraitzen dute; izan praktikak egin dituen enpresan bertan edo beste enpresa batean. 10etik 2k lan bila jarraitzen dute eta 10etik batek ikasten jarraitzen du. Proiektu honetan partehartu duten enpresen artean Talleres AGA, Microliquid, Ekitermik, Dualia, ISEA, IDF, Osarten, Ulma, Eroski, Hurkoa, AZK eta eskualdeko udalak daude, besteak beste.\nHAZILAN proiektuak eskualdeko gazte kualifikatuen laneratzea erraztea du helburu; lehen fase batean, partehartzaileek 80 orduko prestakuntza praktikoa jasoko dute konpetentzia pertsonaletan, profesionaletan eta lan-bilaketarako trebetasunetan. Eta bigarren fase batean, praktikak egingo dituzte eskualdeko enpresetan.\nEnpresek gazte kualifikatu horien potentzialtasuna ezagutzeko eta proiektu berriak garatzeko aukera paregabea izango dute. Ekintza hau HAZILAN proiektuaren baitan egin da Euskal Herriko 2014-2020 programa operatiboaren bidez. Proiektu honen finantziaziorako funtsen %50, hain zuzen ere, EGIF-ek eman du eta GARAPENek (Garapen Agentzien Euskal Elkartea) koordinatzen du.\nHazilan proiektuari buruzko informazioa emateko eta zalantzak argitzeko ENPRESEI ETA GAZTEEI ZUZENDUTAKO BI SAIO INFORMATIBO ANTOLATU ditu Debagoieneko Mankomunitateak:\nSaio informatiboak IRAILAREN 15ean, ostiralean, izango dira Debagoieneko Mankomunitateko Udalaitz aretoan (Nafarroa etorbidea 17, Arrasate). Goizeko 9etan izango da enpresentzako saioa eta 11:00etan gazteentzat.\nGazte interesatuek Debagoieneko Goi mailako titulatuen poltsan izena eman beharko dute, irailaren 20a baino lehen. Horretarako www.debagoiena.eus web orritik deskargatu behar da eskaera orria eta Debagoieneko Mankomunitateko egoitzan aurkeztu dagokion dokumentazioarekin batera.\nUdazken-negurako bi peoi kontratatzeko deialdia\nAiherra-Antzuola senidetzerako izen-ematea\nTokillak gantxilloz egiteko ikastaroa


Erosi Giza Hazkundea Hormonas Estokolmon Suedian - Agindua Legala HGH Suedia\nBangkokeko HGH farmazia doako bidalketa eskaintzen du Suediako of giza hazkunde hormona. Gure pazienteentzako laguntza Stockholm, Gothenburg, Lund, Malmö, Uppsala Suediako beste hiri eta eskualdeak. Pfizer farmazia enpresako HGH produktuak. BuyHGHThailand.com Thailandiako HGH produktuen banatzaile ofiziala da. Gure guztia produktuak Kalitate ziurtagiriak, errezeta eta lizentziak dituzte.\nEntrega eta aduana HGH-ren hornitzailearen legezko HGH horniduran Suediako\nGure farmazia 4 urte baino gehiagoz bizi da hazkunde hormona bat Suedia bidaliz, batez ere hazkunde hormona aduana bidez igarotzean. Bidalketa entrega-zerbitzuaren bidez egiten da UPS Entrega UPS-ko entrega-zerbitzuaren bidez egiten da, gure farmaziako paketatze berezietan\n24 / 7 Suediar bezeroentzako laguntza (euro bihurtzea)\nSuediako bezeroentzako ordainketa bide segurua


Baztan-Bidasoa - Wikipedia, entziklopedia askea.\n22.355 (2017: Adierazpen errorea: Ustekabeko < eragilea Espresio akatsa: Ez dago operadorerik -(r)entzat)\nBaztan-Bidasoa Nafarroa Garaiko eskualde bat da, Euskal Herrian kokatuta. Iparralderago dagoen eskualdea da, Bidasoa ibaiaren arroak eta Urdazubi eta Zugarramurdi biltzen dituena. Hezegunea da, berdea, urteko plubiometria handikoa eta Euskal Herriko itxura tipikoa duena. Baserriak herrigune nagusitik urrun dauden hainbat auzotan sakabanatuta daude.\n21 udalerrik osatzen dute, eta 2017an 22 355 biztanle eta 914,2 kilometro koadroko azalera zituen; horrek 24,45 biztanle kilometro koadroko biztanleria-dentsitatea sortzen zuen. Endarlatsa dagoen itsas mailaren gaineko 8 metrotik Saioa mendiaren 1 416 metrora arteko altuera du.\nEskualdeburua Elizondo lekua da, Baztan udalerrian.\nBaztan-Bidasoa eskualdea Nafarroa Garaiko iparraldean dago.\nOarsoaldea (Gipuzkoa) Lapurdi Itsasegia (Lapurdi) Lapurdi Garaia (Lapurdi)\nLarraun-Leitzaldea Baigorri-Ortzaize (Nafarroa Beherea)\nLarraun-Leitzaldea Iruñerria (Ibarrak) Pirinioak\nBaztan-Bidasoa eskualdeak hainbat eskualde geografiko tradizional biltzen ditu:\nGuztira, honako udalerri hauek osatzen dute (21):\nBaztan 7 736\nBera 3 763\nDoneztebe 1 732\nLesaka 2 737\nOrriaren azken aldaketa: 10 otsaila 2022, 22:02.


Erakusleihoa 2004ko udazkena Sustatu.eus - Teknologia albisteak\nErakusleihoa 2004ko udazkena\nErnest Lluch Kultur Etxea - Donostiatik\n2004-10-20 : 12:10\nUrte hasieran Ernest Lluch-Amarako Kultur Etxeak abian jarri zuen ERAKUSLEIHOA programa. Egitasmoaren helburua da arte adierazpen ezberdinak lotzen dituzten sortzaileek formatu txikiko ikuskizunak jendaurrean ezagutzera ematea hilean behin. Urriaren 21ean hasiko gara Xabier Erkizia beratarrarekin, 19:30etan.\nIkuskizunek hauetako ezaugarriren bat dute:\nFormatu txikiko espektakulu eszenikoak.\nBerritzaileak edo esperimentazio eremuetatik gertu dabiltzanak.\nArte-disziplina ezberdinak lotzen dituztenak.\nBereziki eginikoak edo estreinuzkoak, ahal den neurrian.\nAurten, lehenengo lau hilabetean UZTAIL OPARO OSTEAN (Harkaitz Cano, Igor Calzada eta Oianko Txoperena), TÜSURI, TZESNE eta ESQALERA pasa dira.\nEsan bezala, urriaren 21ean XABIER ERKIZIA arituko da gurean, Iratzarri: iratze eta harri ikuskizunarekin. Xabierren lana soinu, jende eta ideien nahasketan eta hauen sakontzean oinarritzen da, berdin kontzertu, inprobisazio edo bakarkako proiektuen bidez. Aldi honetan, ez-ohiko soka hirukote baten laguntza izango du eskenagainean Iñigo Telletxea (Bera), Maite Arroitajauregi (Eibar) eta Iñigo Ugarteburu (Zarautz) musikariekin. Lauek Erkiziaren Iratzarri izeneko konposizioa aurkeztuko dute, bereziki formatu eta ekitaldi honetarako prestatutakoa.\nAzaroaren 12an, berriz, PAKO ARISTIren txanda izango da. Libreta horiko prolemak izena jarri dio ikuskizunari. Emanaldi berezia da hau. Olerki horien jatorrian dagoen jarrera estetikoa agertuko du Pakok, poemak esplikatuz eta agertuz. Musikak testuari eragiten dion aldaketa ere bertan ikusiko da musiko baten laguntzaz. Emanaldia izango da, baina baita poesiari buruzko ikastaro laburra ere, ordubetekoa.\nAbenduaren 10ean YOLANDA CASTAÑO poeta galiziarra etorriko da. Herri horretako poeta gazte ezagunetarikoa dugu Yolanda. Ikuskizunak bi zati izango ditu: aurrenekoan, musikaz lagunduriko poesia errezitaldia izango da; bigarrenean, berriz, O vídeo da egoísta bideo-poema ikusteko aukera izango dugu.\nAurrerantzean ere, beste zenbait emanaldi izango ditugu. Norbaitek interesa izango balu bere proposamena gurean aurkezteko, idatz dezala amara@donostia.org helbidera.\n2004-10-20 : 22:18\nBiharko emanaldi hau dohakoa al da?\n2004-10-21 : 14:03\nErakusleihoan dauden emanaldi guztiak doakoak dira.\n> Biharko emanaldi hau dohakoa al da?\n> Eskerrik asko :)\n2004-10-22 : 11:28\nAzaroaren 12ko emanaldia ze ordutan izango da?


Grabaketa data: 1995-03-14\nGaiak: juduak , kontrabandoa , merkantzia , nylona , portugaldarrak\n00:47:20 Kontrabandoari esker salbatu dira baserri asko. Nekazaritzak ez zuen nahikoa ematen. Sara, Baigorri, Aldudes... kontrabandoari esker bizi izan dira. Kontrabandoa asko aldatu da. Gaur egun bada zikinkeria, droga eta dirua. Berak ez luke inoiz onartuko droga pasatzerik, jadanik eskeintzak izan baditu ere. (46:10") Agurra.\n00:41:57 Portugaldarrek ez zuten bere herrian dirurik irabazten. Frantzian, berriz, libre ziren eta denak hartzen zituzten lanerako. Portugaletik irten eta muga nola pasatzen zuten. Gero baziren ere lana zegoelakoan joaten ziren eta gero lanik aurkitu ezinean egoten zirenak. Behin gizona lanean hasiz gero, familia osoa joaten zen. Beti egon da portugaldar jendea pasatzeko, baina 1963 eta 1964ean inoiz baino gehiago izan ziren.\n00:36:10 (27:35") Gerra bukatu ondoren, ganadu eta paketeen kontrabandoa ere zegoen. Sara eta Aldudekoek espainiarrekin prestatu eta Gasteiz, Bilbo, Iruña, Zaragoza eta Bartzelonara nilon asko pasatzen zuten. Luxenburgotik ekartzen zen arazorik gabe eta gero Elizondo aldera asko sartzen zen kamioi eta autoetan. Bera Bartzelonara ere joan zen. Gero 1982an bukatu zen, hamar bat urte iraun eta gero. Kobre asko ere pasatzen zen. Fraideen komentuetan deskargatzen zen.\n00:25:50 (19:43") Inoiz ez du espioirik ezagutu. Mahastietako etxolatan izkutatzen zituzten familia juduak. Egun batez egoten ziren han. Berak ez daki nola heltzen ziren haraino. Mugatik bestaldera Elizondo aldera oinez joaten ziren asko. Han askeak ziren. Beraiek gazteak zirenean bazeuden salatariak. Euskaldun asko harrapatu zituzten horrela. Juduen pasak 1942tik 1944ra iraun zuen, alemaniarrak joan arte.\n00:17:35 Aurkezpena. (01:30") Txiki-txikia zenetik ezagutu du berak kontrabandoa. Mando, behi zaharrak, ardiak, paketeak... pasatzen ziren bere bordatik. Paketeetan botilak, tabakoa, botoiak... izaten ziren. Bere amaren aldetik denak ziren kontrabandistak. Mandoak Hazparnetik heltzen ziren eta gero "sokan" pasatzen ziren. Mandoen kontrabandoa. Hamazazpi urterekin hasi zen morroi lanean. Horren aurretik behorrekin egiten zuen kontrabandoa. Kontrabandoko peoiak nekazariak izaten ziren. Kamioi-piezak Gipuzkoa, Bilbo eta Iruñera eramaten ziren. Kobre asko ere pasatzen zen. Kontrabando asko ere Suizatik zetorren. Karabineroek oso erraz saltzen zuten beren burua. Zaindairek ez hainbeste. Jende eta juduen pasa ere bazegoen. Alemaniarrek eta amerikarrek zeudenean koronel euskaldun batzuek egindako letra batzuk erabiltzen zituzten, artzaintzan ari zirela esanez. Alemaniarrek zenbait kontrabandista hil zituzten, baina beraiek, gazteak, ez ziren beldur.


abendua 2018 – Lerro batzuk\nHilabetea: abendua 2018\nLuhuso: ardo saltzailearen pasadizoa\n2018-12-21 / Enekoitz Esnaola\nBERRIAk jendaurrean lehen aldiz bildu ditu Mixel Berhokoirigoin, Txetx Etxeberri, Beatrice Molle eta Stephane Etxegarai Luhusoko ekintzaileak, Luhuson bertan, epaileak haiei elkarrekin egoteko debeku judiziala kendu ostean. Bideo erreportajeaz gain, pasadizo hau igo dugu sarera: Errekartea baserrian ETAren armategiarekin Etxeberri, prest zituen txioekin, bakarrik zegoenean, ardo saltzaile bat azaldu zenekoa.♦\n2018-12-15 / Enekoitz Esnaola\nBERRIAko analisiaren (2018-12-15) laburpena: Azkenaldian desadostasunak agertu dira Parisekin, eta euskal ordezkaritzak atzo jakinarazi zuen “elkarrizketa etenda” dela gaur-gaurkoz. Berri txarra konponbiderako. Duela hilabete batzuetatik badago faktore bat: Grande Marlaska-Davo. Frantziako Justizia Ministerioan euskal presoen auzien kontrola duena Helene Davo da, ministroa ez izan arren. Espainiako espetxe politikan Barne ministroak du: Fernando Grande Marlaskak. Epaileak dira biak, aspalditik ezagutzen dute elkar, eta Grande Marlaska Auzitegi Nazionaleko Zigor Aretoko presidente izan zen garaian (2012-2017), Frantziak Espainian zeukan lotura epailea Davo zen. Urriaren 1ean Espainiako eta Frantziako gobernuek ETAren bukaeraz ekitaldia egin zutenean, Madrilen kondekorazioa jaso zuen Davok. Biek, gainera, uda ETAren biktimen elkarteekin egoteko baliatu dute, eta rol berezia eman diete kartzela politikan. PPren gobernuak ETAren armagabetzean ez ezik presoen auzian deus positiborik egin ez arren, Paris mugitzen hasi zen, eta, orain, Madrilen agintean PSOE dela, presoenean sintonia daukate bi gobernuek. Eten bat eginda, badirudi Paris azkenaldian lagunaren zain egon dela, urratsetan bien arteko oreka bat emate aldera. Lerrokatzea deitu ahal zaio. Pausoak pauso eta erritmoak erritmo, norabide berean joateko moduan leudeke. Baina beren kabuz ez dute prozesua azkartuko eta sakonduko. Duela hilabete batzuk, Peixoto euskal militante historikoa bateratasunaz mintzatu zen BERRIAn, “denok gurdiari batera bultza egiteaz”. Presoenean ere nahi duenak, badauka aukera. Nahi ez duena, berriz, hartuko du goxo Parisek edo Madrilek.♦


Redongo abadia - Wikipedia, entziklopedia askea.\nSaint-Pierre katedrala Irudi gehiago\n47° 39′ 00″ N, 2° 05′ 02″ W / 47.649987°N,2.083959°W / 47.649987; -2.083959Koordenatuak: 47° 39′ 00″ N, 2° 05′ 02″ W / 47.649987°N,2.083959°W / 47.649987; -2.083959\nRedongo Saint-Sauveur abadia (frantsesez: Abbaye Saint-Sauveur de Redon) Bretainiako Redon herriko abadia ezaguna da. 1875ean Frantziako monumento historiko izendatu zuten.\n832 urtean bertakoa zen Ratwili nobleak Conwoïon monje bretoiari lurrak eman zizkion abadia eraikitzeko Oust eta Vilaine ibaiek bat egiten zuten gunean. Nantesko Ricwin kondeak eta Vannesko Raginarius apezpikuak diruz laguntzeari uko egin zioten baina bi urte beranduago apezpikuak atzera egin eta Luis I.a Errukitsua enperadoreari proiektua bultza zezan esaktu zion. Bi eliza eraiki zituen batera, ata Kristo Salbatzaileari eskeinia (hortik izena) eta bestea Ama Birjinari eskinitakoa. San Apodème-ern erlikiak ezarri zituen aldare nagusian.\nHasierako urte haietan normandiarren eraso ugari jasan zituen. 852an Loira ibaian gora zihoazen normandiarrak ekaitzaren aurrean babesa bilatu zuten abadian. Gauean elizako ardo kutsatua edan zuten eta ia denak hil ziren. X mendearen amaierararte iraun zuten erasoek eta sarritan bertan behera utzi behar izan zuten abadia.\nXII mendean handitu egin zuten gotiko estiloko kupula, transeptua eta klaustroa gehituz. Koroa XIII mendean eraiki zuten. 1780 urtean suak habeartea kaltetu zuen eta berreraiki egin zuten, txikiagoa ordea, eta ondorioz dorre gotikoa elizatik banatuta gelditu zen.\n1839an eudistek eskuratu zuten eraikina eta ordutik hona eskola katolikoa izan da. Hala jarraitzen du gaur egun ere. 1950an berrizte lan batzuk egin ziren eta Erdi Aroko freskoak aurkitu zituzten hormetan.\nAbadiaren dorre erromanikoa.\nMultimedia: Abbaye Saint-Sauveur de Redon\nBNF: 13509830r (data)


Pierra Menta, 4. opor eguna\n- martxoak 13, 2017\nPaliza hauek hartzen 4.eguna jarraixan.\nGoizeko 5etan iratzargailuak jo zuanian gorputz guztia txikitxuta igarri nuan. Ajerik handixena hartu eta 1000gatik biderkatu, eta ez zera gerturatzen horrelako batera (Juston liburuan daon esaldi batekin konparazio bat itxeko diot, kar kar kar). Aurreko egunetan nik uste pixkat hobeto jaiki nintzala, baina egun honetan lo ordu gehixo bihar zitxuala esaten zidan nere gorputzak. Momentu horretan Frantziako Tour bat korritzia zer izan bihar dan pasatzen jatzu burutik, horrelako palizak 3 astetan zihar, uf uffff. Eskerrak gustoko lekuan aldaparik ez daon...\nGosaldu eta 5:45etarako ohean geunden berriz, egunero bezela, orduerdi inguruko siestatxua itxeko. 6:15 inguruan bigarrengoz iratzargailuak jotzian, jaiki, kumunetik pasau, jantzi, motxila eta eskixak hartu eta behera bajau ginan.\nHotzetik hastia gogorra da, eta horrelako gorputzaldixakin are gogorraua, baina egun hau oso berezixa izaten da. Goizeko 4:30etatik martxan daoz telesillak Grand Mont alderuntz. 3000 eta 4000 pertsona artian ixotzen dia lasterketa ikustera. 4 aldiz pasatzen ginan Forclaz lepo ingurutik eta bertan egoten dan girua demasa da!!!\nIbilbidiari dagokionez, aurten ez genduan Grand Monteko ertz famatua ingo. Ooooo.\nHasteko, 1100m inguruko igoera zuzen bat egin bihar genduan Forclazeraino, azken zatixan eskixak bizkarrian, eta ya jende aurretik pasatzen ginan. Jeitsiera bat in ondoren, 600mtako beste igoera bat berriz ere, bukaeran ertz luze eta tekniko bat pasatuaz Forclazen, jende artian. Ertz horretarako arnesa eta disipadoria bihar genduan. Eta bukatzeko 300mtako bi igoera zauden aurrikusitxa, bixak Forclaz ingurura. 2400m eskax zeuzkan aurrikusitako ibilbidiak, baina... hau Pierra da, bukatu arte tranpak jartzen dizkizue, eta 4 egunetan 10.000m itxeko 400m falta jakuzenez, zurrumurrua zauan benetan 2800m eukiko zitxuala etapiak. Ea ba.\nBerotzeko gogo askorik ez, oinez irteerara gerturatu, EBA kontrola pasatu eta jarri ginan irteeran. Konturatu ordurako irteera eman eta martxan geunden. Urten orduko zaratia somatzen da han goixan, eta neke guztiak airian eskapatzen dia. HAU DA EGUNIK HANDIXENA!!!! OEOEOEOE\nLasai urten ginan, berotzen. Joseba eta Angel aurreratxuo, gu Ander eta Aitorrekin, eta Luismi eta Kike ere segitxuan, gure atzetik. Karabanan eroso berotzen da, baina ya laugarren eguna, indar askorik ere ez jatan geratzen neri behintzat.\nAllau ginan korredorera, eskixak bizkarrera, eta oinez Forclazeruntz. Segitxuan Roberren animuak. AUPA PIRUUUUUU. Ñoooo, neke guztiak juten dia kolpetik. Gora iristian, Juan eta abar ere han. Ondoren Oñati eta Ondarrutarrak eta jende arteko pasillua. uf ufff, eztarrixa itxi jatan, ezin arnasa hartu, zelako egun emozionantia izaten dan!!!\nXabik pasatako argazkixa, MtBlanc atzian\nPierra menta tontorra ere ageri da eskumatan\nLaguneri eskerrak ematen animuengatik, ze pasada. ESKERRIK ASKO!!!\nFokak kendu, jeitsi, eta bigarren igoerara... Aldaketatik urtetzera ginduazela Aitor eta Ander iritsi ziran atzetik. Angel eta Joseba aurretik zeuden distantziara, Angelen motxilia erretz ikusten zan. Indarrez ez nenbilen oso ondo, taupadetan ezin igo, eta ezin hauek harrapatzera jun, postua mantentziakin nahikua lan. Sentsaziuak onak ez izan arren, ez gintuan inork pasatu igotzen, baina aurreko egunetan guk jende asko aurreratzen genduan goruntz, eta horren faltia nabaritzen naban. Igoeran sartuta, 600mtako igoera izan arren, konturatu ordurako igoera erdixa egin genduan, berriz ere Forclazen geunden jende artian.\nJavi erretz zixen, eta taldetxo bat pasau zuan. Ni atzetik, ezinian\nJavin taldeko Christophen argazkixa\nEta han euskaldunak berriz!!!\nJavi metro batzuk aurrero\nNeke guztiak juten dia lagunen animuak entzutian!!!\nbi klik eginda ahotsak ere entzuten dia\n-Hau la ostia da!!!\nHantxe bertan eskixak motxilan jarri eta ertz bat pasatu bihar genduan. Aldaketan pixka bat aurreratzen saiatu arren, ez nintzan Javineraino iritsi, eta ertzian kriston ataskua zauan. Denbora dexente egin genduan bertan geldik.\nNere atzian Italiano bat zauan kejatzen. Ondoren Roberrek eta esan ziguten eurekin ibili ziala aurreko egunetan. Batek kriston sasoia ei zeukan, eta bestia pixkat gutxio zabilen. Ondo zabilena aurrera juten zan egunero, eta bestiari deika hasten jakon, Diego, Diego, benga, animo... ez da bikoteko sikologian gomendagarrixena, baina tira, bakoitzak bere estrategia dauka. Eta ni justu bi hauen aurrian. Tipua esaten ez daola eskubiderik, han geldik egotia, benga, mobitzeko eta abar, kola guztia geldik geundenian.\nNi aldiz gustora nauan. Jateko eta erateko aprobetxatzen nenbilen, danok geldik geunden, eta ez zauan beste zereginik. Baina ez zan kejatzeko lekua, Grand Mont onduan geunden, Mont Blanc atzian, La Grande Casse ezkerretan. Ertzan goiko partetik Ecrins eta Meije ikusten ziran, eguzkitan, haizerik batez, epel, eta PIERRAN HEMEN ETA ORAIN!!! Eta sufritzen egon gabe, lasai. DEMASA!!!\nErtza pasatu genduanian, pelotoia oso luzatuta zauan. Jeitsiera bat in genduan elur errexian, udaberriko baldintza zoragarrixetan!!! Eta berriz gora. Teorian 300mtako 2 igoera falta ziran. Hasi ginan 3.igoera hau itxen, baina luzia, ez zan ez 300mtakua, 500ekua seguruenez, eta eguzkixak gogotik jotzen zaban.\nLasai hartu genduan, aurretik oso jende gutxi, atzetik oso gutxi. Ez zauan pike askorik. Javikin berbetan asko disfrutau naban igoera honetan. Mont Blanc parez pare geneukan, komentatu genduan zenbat eman dion Javiri MontBlanc-ek, eta neri ere bai inguru honek!!!\nEta konturatu ordurako ANIMO PIRUUUU entzun nuan. Han zauan Javin taldeko Giordano Italiarra gure zain. Berriz subidoia, eta hortik segituan allau ginan Forclazera berriz.\nForclazeko gainian jendia banatuta egoten da. Esanda bezela, 4-5 punto onak egoten dia ikusteko\nForclazeko argazkixa helikotik aterata, seguruenik 3.igoerako pasillua dala\nBerriz ere pasillua inda, eguneko 3. pasillua!!! Esker onez bastoiak altsatzen pasatu nintzan, jota emozionatuta berriz. Aldaketa in eta abantau ginan beheruntz, kriston subidoiakin!!!\nJeisten hasi ginan momentu berian saltotxo bat ikusi nuan, eta aprobetxatu, nola ez!!\nEta zorte handiz, han zauan Javin taldeko argazkilarixa momentua inmortalizatzeko\nHau da felizidadia!!!\nJeitsiera hau ere primeran zauan, elur gogorretan!!! Ez zan luzia. Berriz ere eguneko azken igoerari egin behar giñon aurre. Zatitxo bat fokekin, eta beste bat eskixak bizkarrian eta oinez. Javi aurretik hasi zan, ni jarraitxu nahixan, baina ezinian. Oin dala 3 urte egin genduanian, igoera honetan Javiri ardo kopa bat eskaini ziuenez, nik uste horren bila zijuala, kar kar kar. Baina elurra oso apurtuta zauan eta ezin pausuak ondo eman. Oso nekagarrixa egingo jakun gure lagun Diego aurreratu ez bagendu. Han zeuden bi Italiarrak, ondo zabilena ixa goixan, eta Diego ezinian atzerago, eta Pierra osua Dieguuuu Diegu gallo entzutzen, kar kar kar.\nEta berriz ere lagunak goixan gu animatzen. Giordano ere gurekin. Konturatu ordurako goixan geunden, eskixak jantzitxa, eta azken jeitsieran faltan Pierra bat poltsikoratzeko. Goixan besarkada bat eman genion elkarri, lasai jeisteko elkarri esan, eta ospatzen hasi ginan.\nAzken jeitsiera hasten, ospatzen!!! Christophen argazkixa berriz\nGiordano ere gurekin zetorren tablakin, eta jeitsiera kamarakin grabatzen. Artista Giordano!!!\nAitor eta Ander ere atzeratxuago zetozen. Leku batian saltotxo bat zauan. Hemen Aitorrek GoProtik ataratako iruditxa\nEzkerretan argazkilarixa, parian Ander\nBua bua bua, FOTON!!! Itzela!!! AUPA ANDER!!! Argazkirik guapuena zuretzat!!\nEta hortik behera disfrutatzen eta ospatzen jun ginan gu hirurok, Javi, Giordano eta ni\nHorrelakuak dira Pierrako jeitsierak, bakoitzak bere estrategia dauka. Bat txuskauta dixen bitxartian, bestiak ura erateko aprobetxatzen dau\nAnbibalentziarekin jolasean jardun dot azken bi egunetan. Neke handixa metatzen jun da nere gorputzian, batez ere egunak aurrera jun diran heinean. Gorputzari paliza hori emateari uztea nahi zuan nere parte batek, baina momentua bizitzen jarraitu nahi zuan beste aldiak.\nIgoera luziak, ertz ederrak, elur hautsetako jeitsierak, piñari arriskutsuak. Asko bizi izan dogu lasterketen lasterketa deitzen diuen honetan. Lagun artian ibili gera. Kike eta Luismikin, Aitor eta Anderrekin. Akaso gehixegi ginan CSAkuekin batera bazkaldu eta afaltzeko eta bi taldetan egin ditugu otorduok, baina hauekin ere asko egon gera. Lasterketan eta lasterketatik kanpo Angel eta Josebakin, eta Iñigo eta Roberrekin. Danok komentatzen genduan, eta Javi eta bixok elkarri askotan esan diogu, PIERRAN GAUDELA!!! Hemen eta orain!!! Lasterketan besteekin geundenean ere errepikatzen genduan, PIERRAN GAUDE MUTILOK!!! Ikaragarrixa.\nBaina nekia gailentzen joan da, anbibalentzia alde batera dekantatu da. Hasi zan bezela bukatu behar zan. Zorte handixa euki dogu parte hartzeko aukera eukitziarren. Zorte handixa han egotiarren egun hauetan. Zorte handixa eguraldixan partetik, zorte handixa materiala besterik ez dogulako apurtu eta etapak bukatzen jun geralako, eta zorte handixa elkarrekin helmuga zeharkatziarren. Ametsa beteta, bizipena bukatu da.\nEta orain bizitakua bizitzen jarraitzeko daukat bloga, bideuak, argazkixak. Disfrutatzen segitzeko. Ez da inprobisaziorik, nobedaderik egongo, baina bizitakua disfrutatzen segikot\n2017ko Pierra poltsikora!!\nEskerrik asko Javi. 4 egun ahaztezin izan dira beste behin.\nBaina aurten ez dogu numeritorik montau helmugan eh? Hurrengorako zeozer pentsau biharko dogu!!\nbideua ikusteko https://goo.gl/photos/rB3QctaKihMvfZC17\nEta hemen ikusi leikezue Otxoak egindako egun honetako bideua\nEta Pierre Gignouxen bideua\nPierra menta, 3. opor eguna\nPierra 2017, 2. opor eguna\nPierra Menta jarraitzeko\nPierra Menta 2017, 1. opor eguna


Erakunde publikoek euskara bigarren mailakotzat jotzen dutela erakutsi du alarma egoerak • ZUZEU\nErakunde publikoek euskara bigarren mailakotzat jotzen dutela erakutsi du alarma egoerak –\nAlarma egoera hasi zenetik ekainaren 1era arte COVID-19ari lotutako 205 kexa jaso zituen Behatokiak, iaz garai berean baino %47 gehiago. Hala ere, izozmendiaren punta besterik ez dira.\nErakunde publikoei zuzendutakoak dira hamar kexatatik sei. Egoera salatzeko eskutitza bidali die Behatokiak gobernu ordezkariei eta Arartekoei.\nGizartearen egoera bere gordinenean bistarazi du alarma egoerak, zaurgarrienak zaurgarriago bihurtuta, eta hizkuntz eskubideen arloan ere halakoa izan da argazkia: euskarak ez du balio izan herritarrei osasunari zein segurtasunari buruzko berehalako mezu garrantzitsuak igortzeko. Hau da, euskara bigarren mailakotzat jo dute.\nHori ondorioztatu liteke Behatokiak alarma egoeran jasotako kexak aztertuz gero. Izan ere, alarma egoera hasi zenetik ekainaren 1eraino, COVID-19ari lotutako herritarren 206 kexa jaso ditu Behatokiak. Iaz garai berdinean baino %47 gehiago. Gainera, erakunde publikoen urraketei lotutakoak dira erregistratutako kexen gehiengoa: 115 kexa, zehazki. “Salbuespen egoera, ezohiko testuingurua, informazioa lehentsi beharra, presazko egoera… halakoak aitzakiatzat hartuta, erakunde publikoek gehienbat erdaraz igorri dute herritarrentzako informazio garrantzitsua”, ohartarazi du Agurne Gaubeka Behatokiko zuzendariak. “Osasunari zein alarma egoerari lotutako informazioa helarazteko prentsaurreko, boletin zein bestelako bideetan gaztelera eta frantsesa lehenetsi eta euskara alboratu dute”.\nHerritarren kexen nolakotasuna\nIzan ere, Behatokiak jasotako lau kexetatik bat Jaurlaritzari eta EAEko aldundiei zuzendutakoak izan dira. Esaterako, Jaurlaritzako ordezkarien adierazpenak eta sareko zein herritarrentzako prestatutako argibideak gaztelera hutsean jaso dituztela salatu dute herritarrek (ikus adibideak). Eduki hori euskaraz eskatuta ere, lortzeko zailtasun ugari izan dituztela diote herritarrek.\nBeste hainbeste gertatu da Nafarroako Gobernuan, nahiz eta aurkeztutako salaketak hamaika soilik izan. Nabarmen gutxiago, alegia. “Horrek ez du esan nahi urraketa gutxiago egon direnik”, azpimarratu du Gaubekak. “Alderantziz. Nafarroan urraketak ‘ohikoak’ baitira, zoritxarrez, eta egoera hori denez, herritarrek ere gutxiagotan salatzen dituzte, babesgabeago sentitzen direlako”. Antzekoa gertatzen da Ipar Euskal Herriko egoerarekin.\nHizkuntz eskubideak aitortzen ez zaizkienez, herritarrek salaketa gutxiago jartzen dituzte, horretarako aukera urriagoak izaki.\nBestetik, Herriko Etxeetan ere hainbat urraketa izan dira. Jasotako herritarren 31 kexak horren lekuko, gainontzeko administrazioaren tankerakoak: COVID-19ari buruzko lehentasunezko informazioa erderaz igorri dute udalek (ikus adibideak).\nSektoreka aztertuz gero, osasungintzak arreta berezia merezi du. COVID-19aren prebentzio neurrien informazioa, gobernu arduradunen adierazpenak eta orohar, osasun zerbitzuetako asko erdaraz jaso dituztela salatu dute herritarrek (28 kexa). Antzeko urraketak gertatu dira hezkuntzari eta komunikabideei lotutako arloetako salaketetan: sarerako eskola baliabideak gaztelera hutsean daudela, euskal hedabideetan adierazpenak gazteleraz direla, txostenak erderaz soilik jasotzen dituztela… kexatu dira herritarrak, besteak beste. Aipatzekoa ere bada sektore pribatua ez dagoela urraketa hauetatik salbu, bistan denez.\n“Kezka handiz” hartu beharreko salaketak direla dio Gaubekak, “herritarren ongizatea dagoeako jokoan”. Horregatik, “agerian geratu da hizkuntz eskubideekiko babesa ez dela nahikoa ez eremu publikoan ezta pribatuan ere”.\nEra berean, “salatu gabe geratu diren urraketak” ere aipatzekoak direla uste du Gaubekak, Behatokiak jasotako kexak izotzmendiaren punta besterik ez direlako. “Egoeraren larritasunagatik eta arduradunen jokaera ikusita, herritarrentzat ez da erraza izan osasungintzan nahiz bestelako sektoreetan gertatutako urraketak salatzea. Ezta bertako langileentzat ere. Izan ere, hizkuntza eskubideak gutxietsiak izan dira, eta horren aurrean baldintzatuta sentitu dira hainbat herritar”.\nAzken batean, alarma egoeran ikusitako urraketek eta herritarren salaketek zera utzi dute agerian: “Erakunde publikoentzat euskara bigarren mailakoa dela, mezu garrantzitsuak helarazteko gaztelania edo frantsesa erabili dutelako”. Horiek horrela, “Euskal Herrian Europako Kontseiluaren gomendioak eta hainbat erakundek hartutako konpromisoak bertan behera utzi direla egiaztatu dugu”.\nHonen aurrean eta ohiko prozedurari eutsiz, Behatokiak eskutitza igorri die Ana Ollo Behatokiak Nafarroako Gobernuko Herritarrekiko eta Erakundeekiko Harremanetarako kontseilariari, Bingen Zupiria Jaurlaritzako Kultura eta Hizkuntza Politikarako sailburuari, Bernadette Soule EEPko zuzendariari, Francisco Javier Eneritz Nafarroako Arartekoari eta Manuel Lezertua EAEko Arartekoari. Era berean, argibideak eta neurri zuzentzaileak eskatu dizkiegu idazkietan.\nIzan ere, herritar guztien eskubideak eta ongizatea errespetatzeko gutxieneko neurriak besterik ez dira eskutitzek eskatzen dutena. Are gehiago bizi izan dugun egoera berezian, osasuna bera jokoan denean. Horregatik, euskara erdigunera ekarri behar da, Gaubekak berretsi duenez. “Jendarte osoaren eskubidea eta ongizatea gure egunerokoa izan dadin, geroa euskaratik ere berreraiki behar dugu”.\nHERRITARREN ZENBAIT KEXA\n– “Bizkaiko Foru Aldundiak koronabirusaren kudeaketan egindako urratsak azaltzen dituen txostena aurkeztu du. Ttxosten hori, ordea, gaztelaniaz bakarrik dago eskuragai, eta ez euskaraz. Dokumentua euskarara itzultzen ari direla azaldu dute, eta, gainera, euskarazko bertsioa nahi duenak eskatu egin beharko duela. Gure hizkuntza eskubideak behar bezala bermatzeko informazio berdina eta une berdinean ematea inoiz baino garrantzitsuagoa da. Zergatik ibili behar dugu gure hizkuntzan idatzitako informazioa eskatzen?”\n– “COVID-19 dela eta, herritarren mugikortasuna arautzen duen Dekretua argitaratu du gaur Jaurlaritzak. Irekia.eus web orriaren euskarazko bertsioan albistea bai, badago, baina Dekretua ezin da bertan irakurri. Aldiz, albiste beraren gaztelaniazko bertsioan Dekretuaren testua irakur daiteke”\n– “Ertzaintzaren webgunera jo dut lortzearren EAEko poliziek fase berri honetan aplikatu behar dituzten irizpideen berri. Erdarazko webgunera jo behar izan dut. Euskarazkoa ez dago ezer”\n– “Jaurlaritzako Merkataritza Sailak segitzen du gaztelera hutsez bidaltzen jarraibideak udaloi. Oraingoan Protocolo de seguridad higienico-sanitaria para la restauracion?”.\n– “Nafarroako Gobernuaren enpresa publikoa den Nilsak, alarma egoera dela eta, haurrentzako materiala jarri du denon eskura (hezkuntza birtuala izenekoa), gaztelaniaz baino ez dago. Haurren herena D ereduan dagoen arren, Nafarroan hizkuntza bakarra balego bezala jokatzen dute. Hori diskriminatzailea da”\n– “Koronabirusa dela eta, EUDELek ostalaritzarako higiene eta Segurtasun Protokoloa argitaratu eta bidali du udalerrietara gaztelania hutsean “presazko izaera duelako”. euskarazkoa aurrerago euskaraz bidaliko dutela iragartzen dute. Berriro ere, “gauza garrantzitsuak” gaztelaniaz”.\n– “Iruñeko Udalak merkataritza txikiak bere produktuak saldu ditzan webgune bat jarri du martxan: www.pamplona.es/coronavirus/escaparate-online. Dena gaztelaniaz dago. Merkatari zein kontsumitzaileek gertutasuna behar dugunean, gure hiriko hizkuntzan salerosketak egin eta informazioa jasotzea inoiz baino garrantzitsuagoa da”.\nalarma egoera, euskara, kexak\n[Azalak] Mugak protagonista gaurko hedabideetan\n2 pentsamendu “Erakunde publikoek euskara bigarren mailakotzat jotzen dutela erakutsi du alarma egoerak”-ri buruz\nLabore 2020-06-20 11:19\nNegargarria izan da zeinen gutxi egin duten gure erakunde publikoek, EAEn behintzat. Baten batek kargu hartu beharko lieke 6 plangintzaldi eta gero, hain bazterreko izatea nola den posible. Hainbeste diru, baliabide, plan, denbora… eta emaitzak hutsaren hurrena. 10 bat urte poltrona horretan pasa dituen zuzendari Ricardo Lozanok zer dioen, baita haren funtzionario menpekoak ere jakin behar.: Plangintza zientifikoak’, ‘erakunde aurreratuak’…. hain ridikulua eta patetikoa da beren ahotik hau guztia entzutea. Dekretua berritzeko gauza ez dira izan 5 urtean. Porrota honek ezin du besterik gabe pasa. Euskara inportanteegi da inkonpetente hauen esku uzteko.\nDexter 2020-06-20 20:10\nBaina nondik atara dozue morenaza hau??\nHolan gustetan jata… serio eta firme berba eiten dabena..


2020-06-25 - Urola Kostako Hitza : Urola Kostako Hitza\nEgitarau oparoarekin dator Azpeitiko Gaztetxearen 15. urteurrena\nHiru koronabirus kasu berri atzeman dituzte Orion\nNekane Murga Eusko Jaurlaritzako Osasun sailburuak zehaztu duenez, Gipuzkoan bederatzi positibo izan dira azken orduetan.\nSarrera guztiak agortuta, asteartean ekingo diote Antzerki Asteari\nLau egunez "herria bahituko" dutela azaldu du Amancay Gaztañaga zuzendariak. Ekitaldi guztiak kalean egingo dituzte, beharrezko segurtasun neurriak hartuta.\nKultur ekitaldiz beteta dator uda sasoia Azpeitira\nDatozen egunetan, uztailean eta abuztuan hainbat kultur ekitaldi izango dira Azpeitiko Sanagustin kulturgunean nahiz Soreasu antzokian. Batez ere, kontzertuak eta antzerki emanaldiak izango dira datozen hilabeetan. Koronabirusa tarteko atzeratutako hainbat kultur emanaldiren data berriak jakinarazi ditu Kulturaz kooperatibak.\nEgitaraua zehaztuta, ireki dute Azpeitian haur eta gaztetxoen udako ekintzetarako izen ematea\nDatorren astean hasita, 4 eta 8 urte arteko haurrak dituztenek familian egiteko ekintza bat izango dute astearte arratsaldero; 8 eta 12 urte artekoentzako ekintzak asteazken goizetan egingo dituzte; eta 12 eta 16 urte artekoentzat ostegun goizetan. 16 eta 18 urte artekoek, berriz, Gaztelekuko hezitzaileekin planak adostuko dituzte, talde txikietan egiteko.\nLandareen gaixotasunen eta izurriteen inguruko ikastaroa eskainiko dute asteazkenean Zestoan\nIraetako baratze parkean izango da saioa, eta izurriteei eta gaixotasunei aurre nola egin azalduko dute bertan. 18:00etatik 20:00etara eskainiko dute saioan, doan.


Kemen dantza taldea Hungariara — dantzan.eus\nHemen zaude: Hasiera › Albisteak › Kemen dantza taldea Hungariara\nKemen dantza taldea Hungariara\nDantza taldeontzat udako hilabeteak lan hilabeteak izan ohi dira eta aurtengoan ere ez da aldaketarik izango. Aspaldiko partez, taldearen 35. urteurren ospakizunak direla eta Euskal Jirarako gurdia prestatze lanetan ari gara, eguna gurekin igaro nahi duen orori anima dadin deia eginez.\nEuskal Jira igaro bezain laister berriz, Kemen dantza taldeko 40 kide, Hungariako Sarvar hirian ospatuko den Nazioarteko dantza jaialdira abiatuko gara. Bertan, abuztuaren 15etik 21era, ohitura legez, gure herriko dantzak, musika eta bizipoza zabaltzen saiatuko gara, burutuko ditugun dantza saio ugaritan, aberasteko aukera handia izango delakoan guztiontzat.\nJaialdian, gurekin batera Israel, Sardinia, Bulgaria eta Txekiar Errepublikako taldeek parte hartuko dute besteak beste. Hainbat taldekiderentzat gainera, esperientzia berezia izango da, lehen aldiz izango baitute nazioartean dantzatzeko aukera.\nGuztia ondo aterako delakoan eta Irun eta Euskal Herriaren izena hedatzen lagunduko dugulakoan irrika biziz, prestaketa lanak amaitu eta abiatuko gara abuztuaren 12an.


Iñaki Errazkin izango da Gipuzkoako Ingurumen diputatu berria | Euskal Herria | Berria.info\nLarunbata, 2013ko maiatzak 25 - 00:42\nIñaki Errazkin izango da Gipuzkoako Ingurumen diputatu berria\nJuan Carlos Alduntzin izan da Ingurumen diputatua orain arte; uztailaren 6an kargutik kentzeko agindu zuten Batzar Nagusiek, EAJren, PSE-EEren eta PPren zentsura mozioa zela medio. Errazkinek astelehenean hartuko du kargua.\nBerria.info 2012-07-20 - 19:50:22\nGipuzkoako Foru Aldundiak jakinarazi du Iñaki Errazkin izango dela Ingurumen eta Lurralde Antolaketa diputatu berria. Astelehenean hartuko du kargua. Martin Garitano ahaldun nagusiak gaur sinatu du Juan Carlos Alduntzin postutik kentzeko agindua. Garitanok azaldu du Errazkinek "ibilbide luzea eta esperientzia handia" duela hondakinen kudeaketan eta horregatik hautatu dutela kargurako.\nHaritz Salaberria Lezoko alkate ohi eta ahaldun nagusiaren kabineteko taldeko kideak kargua hartuko zuela zabaldu zen duela egun batzuk, eta Larraitz Ugarte diputazioko bozeramaileak hala berretsi zuen, prentsaren aurrean. Gaur, ordea, agerraldia egin du Martin Garitano ahaldun nagusiak, eta jakinarazi du Iñaki Errazkin izango dela Alduntzinen ordezkoa.\nErrazkin Azpeitiko alkate izan zen aurreko agintaldi hasieran. Iazko hauteskundeez geroztik, Gipuzkoako ahaldun nagusiaren kabinete burua izan da. EAJk, PSE-EEk eta PPk Alduntzin kargutik kentzeko zentsura mozioa aurkeztu, eta onartu egin zuten Batzar Nagusiek uztailaren 6an.\nPSE-EEk aste honetan egonezina agertu du diputazioa Alduntzinen kargugabetzea atzeratzen ari zelako. Ahaldun nagusiak astelehenean kenduko du Alduntzin kargutik, eta orduan hartuko du ardura berria Errazkinek.


ASLE, ELKARGIren bazkide babeslea da eta ELKARGIren Administrazio Kontseiluko kide da Oinarrirekin bat egin ondoren. 20 urtetik gora daramatza ELKARGI modu aktiboan sustatzen eta ELKARGIrekin elkarlanean. Hitzarmen honen bidez, abalaren garrantzia hedatuko du enpresa elkartuen artean, enpresen finantzaketa errazten duen eta eskuragarritasuna hobetzen duen elementua den aldetik, eta haren bidez lor daitezkeen finantza-produktuak ere hedatuko ditu.\nJarduera nagusiaren barruan, ELKARGIk finantza-aholkularitza eskaintzen die, dohainik, ASLEko kide diren enpresa guztiei —hala eskatzen badute—, abala eman beharreko eragiketek amaiera ona izateko. Gaur egun, eta sortutako eragiketen ondorioz, 13 milioi euroko zor bizia du.\nPío Aguirrek nabarmendu duenez, “gure filosofia da ohiko abaletara ez mugatzea eta elkarrekiko berme-sozietatearen ahalmen osoa baliatzea —enpresen finantza-aliatu den aldetik eskaintza zabala baitu—.Askotan, finantzaketarik ez izateak zailago egiten du enpresek baliabideak eskuratzeko mekanismo horiek ezagutzea. Hori dela eta, garrantzi handikoa da lankidetza-ildoak sortzea Gizarte Ekonomiaren eta ELKARGI, SGR gisako finantza-eragileekin”.\nBestalde, José Hernándezek bat egiteak duen garrantzia nabarmendu zuen, bakarrik garapen-zailtasunak izango lituzketen enpresei estaldura emateko aukera ematen duen aldetik. ASLEk enpresa-proiektuen finantzaketa babestearekin duen konpromisoa argi eta garbi islatu zen ELKARGIren kapital sozialean egindako 581.298 €-ko ekarpenean, eta LANPAR Arrisku Kapitaleko Funtsean egindako 500.000€-ko ekarpenean.


Maratón de los Cuentos egitasmoan hartuko du parte Mintzolak — Mintzola ahozko lantegia\nMaratón de los Cuentos egitasmoan hartuko du parte Mintzolak\nMintzolak hiru egunetan hartuko du parte, emanaldi eta tailerren bitartez.\nEkainaren 17tik 19ra arte izango da etenik gabeko jarduna Guadalajaran. Bertsolaritzaren inguruko bi tailer eta emanaldia eskainiko dira.\nGuadalajaran egiten den Maratón de los Cuentos egitasmoan izango da Mintzola Ahozko Lantegia asteburu honetan. Ipuin eta ahozkotasunari loturiko maratoia ostiralean hasi eta igandera artekoa izango da, eta han parte hartuko dute Andoni Egaña bertsolariak eta Karlos Aizpurua Mintzolako kideak.\nLarunbatean, 20:00etan, Improvisaciones izeneko ikuskizuna eskainiko dute Andoni Egañak eta Alexis Díaz Pimienta inprobisatzaile kubatarrak; Karlos Aizpuruak egingo ditu itzulpen lanak. Bertsolaritza eta repentismoaren erakustaldia egingo dute.\nGainera, Improvisar en bertso bertsolaritzari loturiko tailerra eskainiko du Egañak: lehena, ostiralean 18:00etatik 21:00etara eta bigarrena, igandean 10:30etik 13:30era.\n1992tik gauzatzen da Maratón de los Cuentos delakoa Guadalajaran, eta ipuingintzaren eta ahozkotasunaren alorrean errotuta dagoen eta ezaguna den ekimena da. Aurtengo egitarauaren inguruko informazioa, hemen.


Publicado el 2015/02/02 por gorputzgrafia\nKontatu nahi nizuke\neskuek egin beharreko bidea egin dezaten,\nizter artean eiakulatzen.\nBost minutuz, edo zazpiz agian\neta gogoratzea zure hankarteak\ndeabruak nola uxatzen dituen sentitzea zer den.\npero sin dejarme.\nDenak egin dezan aurrera\neta kolpe mutuak\nGarrasi ozenek isildu ditzaten gaurkoan\nBanaizen gizaseme hori ere\nuzteko banaizen zerrama horrek\nbarrenak hartu ditzan.\ndéjame sin dejarme\nzergatik hau guztia\nhasten baita dena berriro\nPublicado el 2015/01/25 por gorputzgrafia\nkasik gu bakarrik ginen aretoan. eta altura hauetan ez dakit zerk izutzen nauen gehiago,\nPublicado el 2012/02/19 por gorputzgrafia\nOkerrena pasatzen zaizunean\nokerrena pasa zaizula konta diezakezun horri baino\nkontatzea besterik ez duzu nahi.\nBaina okerren hori pasa zaizuna\nokerren hori kontatuko zenioken horrekin\nbi marroi dituzu:\neta okerra kontatu ezina.\nPublicado el 2012/02/16 por gorputzgrafia\nAhal banu lo egin eta zu gorde,\nabestu eta igeri egin aldi berean.\nMeabe, Bitsa eskuetan.\nHeriotza irakurri dut liburutegian,\neta negarrez hasi naiz.\nPublicado el 2012/01/26 por gorputzgrafia\nNik erantzun banizun ere, “zer da publikatzea?” bat, gorde egin nuen badaezpada ere. Hilabete gutxi eta gero, berriz hartu dut “publikatu” horren zentzua. Hemen doa.\nBakea heldu omen da gurera,\neta nire gorputzak gerra eskatzen jarraitzen du.\nHaserre isurtzen ditu izerdi tantak,\ngorrotoz lubrikatzen barrenak.\nTakoi altudun emakumeak\nkaleak zapaltzen dituzte bake sentimendu gutxiz.\nHildakoak oraindik konta ditzaket,\neta eskuek ez didate ematen.\nEz da gerra amaitu batzuontzat.\nGorputzak haserre entzuten ditu halakoak\neta oraindik odol gehiegi isurtzen du.\nnik larrutan pasako dut eguna,\noraindik ukabil asko dago altxatzeko,\nbakea ez da atmosfera;\nBakea ez da izango, ez bada,\nnire gorputzaren aldarri.\nPublicado el 2012/01/24 por gorputzgrafia\nAutobusean noala ez dit molestatzen besteen kaskoetatik irteten den burrunbada entzuteak. Gezurra da esaten den hori, entzuten dugun musikak asko esaten duela norberaz. Edo egia bada behintzat, ez du gehiegi esan nahi. Nire kaskoek gauza asko esaten dute, eta zaila da klasifikatzen rantxera baten ostean reggaetona eta ondoren Anari entzuten duena sailkatzen, hori ere badakit. Horregatik batzuetan nahiago izaten dut musika itzali eta albokoarena entzun.\nGaur begiak oso zabalik dituen neska txiki bat dut aurrean. Oso zabalik ditu begiak eta tarteka ahoa zabaltzen du isileko hasperen bat egin nahian edo. Kantua behin eta berriz jartzen du amaitu orduko, begirada berriz galtzeko, burua atzera bota eta lepoa luzatuz. Ez dakit negar egiteko gai izango den. Autobusa isildu dadin nahiko nuke, ez baitut ondo identifikatzen zein kantuk duen hain harrapatuta.\nHustutzen joan da busa, biok bakarrik bukatu dugu ibilbidea. Inbidia ematen dit, izugarrizko inbidia. Badakidalako zer den sentsazio hori, bai, kantu batek aukeratzen zaituenekoa, deskubritzen zaituenekoa, airea kontenitzen duzunekoa, hurrengo estrofa hasiko den zain. Ezin zarelako kantuan ongi kontzentratu, baina beste edozertan ere ez. Harrapatu egiten dizulako gorputza, agian ingeles ziputzik ere ulertzen ez baduzu ere.\nBegiak zabaltzen zaizkizu, noski baietz, eta ez dakizu salto batez kasik lebitatzen jaiki edo han bertan hiltzen utzi eta hasperen isileko horiekin eserlekuan abandonatu. Berriz amaitu zaizu kantua eta berriz jarri duzu, eta entzun dut, well I met you at the blood bank sarkor hori, penetrante hori.\nDena ulertu dut, B.I., B.B. Dena ulertu dut.\nPublicado el 2012/01/05 por gorputzgrafia\nHiriak ez ditu poluzioak zikintzen.\nzure sukarrari aurre egiten dion\nizan nahi dut.\nBiziki, baina ez dakit nola.\nmozkorkeria dut pasiatzen,\nzerbait ulertuko duzulakoan.\nSaiatzen naiz ihes egiten,\nHOBE horren bila,\neta dagoeneko badakidanez\nihes egiterik ez dagoela,\nez egin negarrik lagun,\ncada Noviembre volveré a morder\ncomo pájaro caduco cualquier suelo,\ny de pronto aletear hacia el invierno\ny en su aliento padecer,\npara remontar el vuelo.\nBeraz, mal y tarde, baina,\nPOLITA hitza eskatu diot Olentzerori.\nPublicado el 2011/12/22 por gorputzgrafia\nNik ez dizut ezer gadetu\nala agian, isilekoa izan da galdera,\nbaina zure gorputza behintzat,\nerantzuten hasi da.\nHasieran leun eta baxu,\ngero indar handiz,\nOrduan DESIRA idatzi didazu goputzean,\nkolore urdinez eta hizki larriz,\nnebulosa bilakatu den arte.\nEta nik ez diot alde egin dezan utziko,\nez berehalakoan behintzat.\n“Una alguien” izatea\nPublicado el 2011/12/14 por gorputzgrafia\n– Oye, es que creo que ya es hora de que yo sea “una alguien”, ¿no crees?\nPublicado en Uncategorized\t| Etiquetado autobusak\t| Deja un comentario


17:21, 16 urria 2011ko berrikusketa\n15:55, 24 ekaina 2011ko berrikusketa (aldatu)\nt (robota Ezabatua: vi:Thống nhất nước Đức (strong connection between (3) vi:Thống nhất nước Đức and eu:Alemaniaren bateratzea))\n17:21, 16 urria 2011ko berrikusketa (aldatu) (desegin)\nBirbateratzea oso zama astuna izan da Alemaniako ekonomiarentzat, eta hurrengo urteetako garapen ekonomikoa bridatu du. Berlingo Unibertsitate Askearen arabera, 1.5 bilioi euro baina handiagoa izan da birbateratzearen kostu ekonomikoa. Izan ere, bi herrialdeetako moneta zio politikoengatik (isla ekonomikorik izan gabe) parekatzean, ekialdeko industrenindustrien leihakortasunalehiakortasuna amildu egin da<ref> [http://www.dw-world.de/dw/article/0,2144,2192882,00.html Alemania: de la reunificación a la globalización]</ref>\n. Izan ere, Ekialdeko Alemaniako egitura ekonomikoa [[merkatu ekonomia]]ren azpian jartzean, Estatuaren 14.000 enpresa eta kooperatiba (antzinako herrialdearen ekonomiaren %80) pribatizatu ziren, mendebaldeko ''Treuhandanstalt'' erakundearen ikuskapenean. Sistema berriaren betekizunak direla eta, enpresa ugari desagertu dira, errentagarri suertatzen ez baitziren. Ekialdeko Alemaniaren zorra []an funts berezi batera igaro zen, ekialdeko estatuen eta estatu federalean erdibana ordaintzeko. Pribatizazioak erabili izan dira zorra hau kitatzeko.\n[[Trena]]ri dagokionez, estatu federalak %100aren jabetza daukan [[Deutsche Bahn]] izeneko enpresa sortu da lehengo mendebaldeko Deutsche Bundesbahn eta ekialdeko Deutsche Reichsbahn enpresak batzeko. [[Hegazkin]] konpainiekin, berriz, mendebaldeko [[Lufthansa]] baino ez dago orain, ekialdeko Interflug enpresa []n desagertu baitzen.